Eneko Aldana: "Herri Elkargoaren formatuak ez die Ipar Euskal Herriaren beharrei erantzuten, beste maila batera pasa behar gara" | Euskal Herria Bildu Zornotza\nEneko Aldana: “Herri Elkargoaren formatuak ez die Ipar Euskal Herriaren beharrei erantzuten, beste maila batera pasa behar gara”\nEuskal Elkargoa martxan jarri zenetik lehen urtemuga beteta, ibilbidearen inguruko irakurketa egin digu Ziburun EH Baiko zinegotzia den Eneko Aldanak, ekarri zituen onurak aipatuz, baina baita dituen gabezia eta mugen gainean fokua jarriz. Horrez gain, Macronen presidentziako aurreneko hilabeteak, AHT edota presoen afera ere izan ditugu mintzagai.\nEuskal departamentu baten aldeko aldarrikapena urte luzeetan mahai gainean egon ondoren, 2003. urtean Batera plataformaren eskutik bultzada berri bat eman zitzaion lurralde kolektibitatearen eskakizunari. Iaz Euskal Elkargoaren sorrera eta lehen pausuak ezagutu genituen. Ibilbide luze bateko helmugara helduta, helmuga ibilbide bihurtzeko unea iritsi da?\n2013an abiatutako Frantzia mailako lurralde erreformaren ezaugarriak ikusita Batera plataformak eta Ipar Euskal Herriko hautetsien gehiengoa Estatus Bereziko Lurralde Kolektibitate baten alde egitea erabaki genuen.\n2017ko irailean Herri Elkargo bat lortu genuen Ipar Euskal Herrirako. Herri elkargoa ez zen EH Baik egin zuen lehen apustua, baina hala eta guztiz Herri Elkargo bat sortzearen alde ezarri ginen. Egitura hau, mugatua baldin bada ere Frantziar iraultzatik (1789) Ipar Euskal Herriari ezagupen instituzional bat emanen baitzion. Lurraldetasunaren integritatea behingoz segurtatuz.\nBeraz, hein batean helmuga bat izan da. Baina argi dugu, Herri Elkargoaren formatuak ez diela ere Ipar Euskal Herriaren beharrei erantzunen. Beste maila batera pasa behar gara lehenbailehen.\nElkargoaren abiatzeak eragile politikoen, sozialen eta oro har gizartearen adostasun zabal batean oinarritu da. Garatutako bide honek non kokatzen ditu indar abertzaleek urteetan plazaratutako aldarrikapenak? Badu herri elkargoak margenik hauetan sakontzeko?\nAipatu bezala, Herri Elkargoak lurraldetasuna bermatzen badigu, eskumenen atalean biziki mugatua den egitura bat da. Hala eta guztiz ere, hainbat gaietan, hizkuntza politikan, mugaz gaineko harremanetan eta garapen ekonomikoan konpetentzia batzuk ditu.\nIaz hauteskunde presidentzialak eta legegileak burutu ziren frantziar errepublikan. Alderdi tradizionalen gainbeherak Macronen lehendakaritzaren aroa ekarri du. Aurpegi ezberdina politika berdinak egiteko?\nHori da. Ofentsiba liberal deskonplejatu bat eman da Macronen izendapenarekin. Bere gobernuaren osaketa ikusterik besterik ez dago. Teknokrata liberalez eta bi alderdi tradizionaletako (PS eta LR) sektore liberaletako kide haietaz osatua da.\nMacronen lan erreformarekin funtzionario publikoen kopurua nabarmen jaisteko neurria dator. Murrizketa honek eragina izango du lurralde erakunde berriaren hasierako ibilbide honetan?\nEsan bezala ofentsiba liberal bat ematen hari da Frantzian. Macronen presidentziaren lehen hilabeteetan uda eta udazkena bitartean lan erreforma liberal bat eraman du. Lan Kodigoa bere sustantziaz hustuz. Azken asteetan ofentsiba horren bigarren frontea ireki du, funtzio publikoaren inguruko erreforma proiektu batekin. Momentuz plazaratutako adierazpenen arabera 160.000 funtzionario kendu nahiko lituzkete agintaldian zehar.\nMomentuz ez dakigu nola eraginen duen lurralde erakundeetan. Baina argi da eragin bat egonen dela.\nHego Euskal Herrian ez bezala, mugaz bestaldean AHTren egitasmoa geldiarazita dago. Euskal Elkargotik nola ikusten da proiektu honen etorkizuna? Badago adostasunik herri ordezkarien artean?\nProiektua geldirik dago orain, baina ez da batere abandonatua. AHTren gaia Herri Elkargoaren eskumenetatik kanpo denez, momentuz ez da honen inguruko eztabaidarik eman. Eztabaidak Estatu eta erregio mailan egiten dira bereziki.\nFrantziako lurralde erreformaren aurrean, indar abertzaleen bultzadari esker korsikarrek martxan jarri dute lurralde erakunde berria. Euskaldunen eta korsikarren ibilbideak nola eragin diezaioke Pariseko asmo jakobinoei?\nEuskaldunon eta korsikarren lorpen bakoitzak edo zein mailakoa izan ere frantses jakobinismoa higatzen dute. Esan behar da, pixka bat urrunago joanez, egoera orokorrari dagokionean, globalizazio neoliberalaren kalteek, izan sozioekonomikoak edo ekologikoek, tokiko aterabideen egituratzearen aldeko ikuspegia indartu dutela. Ikuspegi horrek proiektu abertzalearen logikarekin azkarki konektatzen du.\nBurujabetza kontzeptua ulergarriagoa eta egokiagoa bilakatuz jendarte proiektu alternatibo bati begira.\nEuskal Elkargoak Nafar Foru Erkidegoko eta Euskal Autonomi Elkarteko instituzioekin lankidetza bultzatzeko aukerarik izan dezake, mugaz haraindiko eskumenak Parisek kudeatzen baditu?\nAukerak badaude, Herri Elkargoak mugaz gaineko harremanen eskumena baitu.\nEuskal Elkargoaren zenbait partaidek lanean aritu dira artisauek, errepresaliatuen kolektiboek eta pertsona eta eragile ezberdinek bakegintzan abiatutako ekimen ezberdinetan. Armagabetze prozesua, espetxeetako martxa, Pariseko mobilizazioa…. Duela gutxi frantziar gobernuak euskal presoak gerturatu ditu. Mugimendu hauek guztiek Hego Euskal Herrian eragina izango dutela uste duzu?\nAzpimarratu behar da frantses Gobernuaren adierazpenek sortzen duten aurrekaria, lehen aldia baita azken 40 urteetan Frantzia euskal gatazkan eta bereziki presoen gaian ez dela Espainiarekin lerrokatzen. Orain pausu konkretuak itxoin behar dira. Ematen badira, PP eta PNVren posizioak isolatu eta ahulduko dituzte.\nEz dut dudarik eragina ukanen duela Hego Euskal Herrian, gaia bat eta bakarra baita. Zeinetaraino eragina ukanen duen esatea zailagoa egiten zait.\n2017ko bilana egin ondoren, zeintzuk dira Elkargoaren erronka nagusiak urte honetarako?\nHerri Elkargoaren erronka nagusia hemendik eta 2020ko instituzioa bere gaitasun osoekin martxan egotea izanen da, ahalik eta eraginkorrena izateko. Instituzioa sortu bada ere, barnetik dena antolatzeko dago oraindik.


Allozko urtegiko bainu-eremua Lerate - Red Explora Navarra - Nafarroa Ezagutu Sarea\nAllozko urtegiko bainu-eremua Lerate\nAllozko urtegiaren ondoko naturagune berezia da, eta zerbitzu hauek ditu: aparkalekua, komunak, piknikguneak, bainu-eremuak, motorrik gabeko ontziendako eta ur-kirol askorendako ontziralekua, arrantza-eremuak eta abar. Ingurunea paisaia-balioagatik nabarmentzen da, baita turkesa koloreko uragatik eta Urbasa-Andia menditik gertu egoteagatik ere. Gainera, urtegi nabigagarria da, eta bertan dago Nafarroako Bela Eskola.\nAllozko urtegiko bainu-eremua (Lerate)\nLocalización: Allozko urtegiko badia Gesalazko Lerateko Kontzejuan\nAcceso:Lakar eta Aritzala herrien artean, NA-7320 errepidetik. - Allozko bainu-eremua (Gesalatz).\nBi aparkaleku-plaza erreserbatu, zerbitzuetarako sarbidea eta komunera eta ontziralekura joateko bidexka irisgarria.\nSocio de la Red Explora: Gesalazko Udala\nGuneak natura-ingurunea eta ingurune horrekiko zaintzak nabarmentzen ditu, kartelen, ingurumen-kontzientziazioaren eta "Zero hondakineko Allotz" izeneko hondakinen autokudeaketarako kanpainaren bidez. “Zentzumenen ondarea"ren balioa azpimarratzen da, eta, horretarako, zaratak arautzen dira.\nAisialdirako eta bizikidetzarako eremu bat sortzen du, eta bertan bisitarien eta herritarren arteko harremanak lantzen dira errespetutik eta guztion ongitik. Eremua publiko guztiendako irisgarria izan dadin eta zonakatutako hainbat gune sor daitezen lan egiten da.\nTokiko sasoiko enplegu publikoa sortzen du, eremua zaintzeko eta bisitariak hartzeko. Zerbitzuen sektorean zeharkako hainbat lanpostu sortzen dira: ostalaritza eta jatetxeak, ur-kirolak, tokiko produktuen salmenta, etab.\nKokapena: Allozko urtegiko badia Gesalazko Lerateko Kontzejuan\nSarbidea:Lakar eta Aritzala herrien artean, NA-7320 errepidetik. - Allozko bainu-eremua (Gesalatz).\nRed Explora Nafarroako bazkidea: Gesalazko Udala


Voltaire kaleko abenturak bilduma | Airakurri\nVoltaire kaleko abenturak bilduma\nVoltaire kaleko ikertzaileek hilketa kasu bat argitu behar dute eta lehen susmagarria…euren arteko bat da! Durocq baronesa hilik aurkitu dute kutxa zahar batean, eta Victor delituaren lekuan zegoen. Egia esan postari errespetagarria Paris osoan ezagutzen zuten lapur ospetxua izan zen, aspaldi.\n4 erantzun “Voltaire kaleko abenturak bilduma” bidalketan\nIbai Apaolaza 13:38 2017-12-28 Arizmendi\nAnnette, Fabrice eta Pariseko Voltaire kaleko auzokoei ikaragarri gustatzen zaizkie polizia-nobelak… Pariseko kasurik korapilatsuenak argitzen dituzte elkarrekin. Annettek eta Fabricek egiazko misterioari aurre egin beharko diote: Offenbach magoa, zalantzarik gabe eskujokarien erregea dena, hiltzeko arriskuan dago. Munduko mago handienen bileran eraso diote. Bi neba-arrebak ikerketari ekiteko prest daude: daukaten aztarna bakarra “frakez jantzitako gizon bat” da, krimenaren tokian ikusi dutena.\nIstorio hau intrigazko eta misteriozkoa da, oso interesgarria, asko erakartzen du eta gainera pertsonaiak eta beraien nortasuna oso errealistak dira, baina hasieran izen asko agertzen dira eta pixka bat nahastu zaitezke baina behin pertsonaiak ezagutzean oso onak dira.\nNire ustez merezi du irakurtzea, korapiloan zaudenean ezin da irakurtzeari utzi eta ez du hiztegi zailik erabiltzen, ondorioz, ulertzeko erraza da. Ez da apalean abandonaturik edukitzeko liburua guztiz gomendagarria.\nNor izango da erruduna? Zergatik erasotu zuten magoa?\nSabin Astondoa 12:58 2017-12-21 Arratia BHI\nHilketa bat egon da Voltaire kalean eta Anettek eta Fabricek kasu hura konpondu nahi dute. Deloffre jaunak bere burua omizidio bikoitzaz akusaturik ikusi du. Bi misterio hauek erlazionatuta egongo dira? Lortuko dute kasua konpontzea?\nLiburu honetako pertsonaien izenak oso arraroak dira, Frantsesak direlako. Familia baten inguruan hitz egiten da, eta pertsonai bakoitzak bere espezialitateak ditu. Liburu hau familiako bi umeetan zentratzen da oso argi, baina orokorrean asko gustatu zaizkit.\nekintzen aldetik, gutxi kontatzen dira, eta horrez gain, ekintzak luzeak direnez, uste dut irakurlea aspertu egin ahal dela. Ez zaizkit ekintzak asko gustatu, aspergarriak eta motelak izan direlako nire ustez.\nLiburua Frantzian idatzi zen. Pertsonaien izenak Frantsezak direnez, liburua irakurtzerakoan saila egiten da ekintzak nork burutzen dituen jakitea eta izenak nahastu egiten dute. Frantsiako kaleen izenak agertzen dira eta horrek, irakurtzeko orduan sailtasunak ematen ditu.\nNik ez nuke liburu hau gomendatuko, astuna egin zaidalako.\nJune Orozko 10:05 2017-12-18 Arratia BHI\nP.D. Baccalario- A. Gatti, Mezulari, 2013\nAnette eta Fabrice Pariseko bi gazte dira eta (Pariseko) Voltaire kaleko auzokideen artean detektibe klub bat sortu dute. 10 auzokide daude klub horretan eta egun baten haien klubeko Victor izeneko bat atxilotzen dute hilketa bategatik. Durocq baronesa kutxa batean hilik aurkitu dute eta Victor han ikusi dutelako atxilotu dute. Zer egiten zuen han Victorrek? Benetan bera izan da hiltzailea? Aurkituko al dute hiltzailea?\nLiburua gustatu zait, interesgarria izan da. Pertsonaiak ez dira gure edadekoak izan eta ez zuten gure moduan berba egiten, baina liburua ondo egon da.\nLiburuko ekintzak gaiari buruz zerikusia dute. Hau da, hilketa bat egon da eta hiltzailea nor den ikertu behar dute, eta ekintzak ikerketari buruzkoak dira (Adibidez, baronesaren etxera doazenean). Pista bat aurkitzen dutenean pista horren barruan beste pista bat aurkitzen zuten eta hori apur bat nahasgarria izan da.\nLiburua irakurtzea erraza izan da, ez dutelako hitz edo esaldi arraroak erabili.\nLiburua kapituluka banatuta dago, horrek errazago kokatzen laguntzen du. Beti pertsona berak kontatzen du istorioa.\nUxue Iruretagoiena 10:31 2016-04-19 Jakintza ikastola\nPierdomenico Baccalario Alessandor Gatti: Voltaire kaleko abenturak “ Baronesa kutxa barruan “, Bilbo, Mezulari, 2013.\nVoltaire kaleko 11.zenbakiko eraikineko talde edo ikertzaileek, misterio bat dute argitzeko esku artean. Mathilde izeneko baronesa batekin du zerikusia, zer gertatu ote zaio bada?\nGure ikertzaileek, sutsu jarduten dute egia azaleratzeko;etxe zahar, taberna, baratz …-etan muturra sartuz, eta xehetasun txikienak ere luparekin ongi aztertuz.\nNire iritziz, liburu hau oso entretenigarria eta dibertigarria da, izan ere, sortzen den misterioa argitzeko, hainbat abentura ikusgarri bizitzen dituzte pertsonaiek. Gainera, hasierako korapiloa edo misterioa ez da bukaerara arte argitzen, horren ondorioz, irakurleari jakin-mina pizten zaio,eta gehiago irakurtzera bultzatzen du.\nMisterioz betetako liburuak maite badituzu, eta zu ere, ikertzaile, detektibe, bilakatu nahi baduzu, liburu aparta da, animatu eta irakur ezazu!


bilbo hiria | Autogestioa\nArtxiboa laburpen hitzeka: bilbo hiria\nPosted on 2019/06/17\tby Endika\nBilbo Hiria Irratiko saioa entzuteko hemen. 2019/01/18ko Lanaren Ekonomia saioan egitura atalean Lan harremanen kontseiluak 2018ko txostena aztertu dute Jon Bernat Zubiriak eta Endika Alabort Amundarainek. Eustaten hiruhileko kontuen aurrerapenaren arabera,%2,8 izango da 2018ko bigarren hiruhilekoko EAEko BPGaren urte arteko … Irakurtzen jarraitu →\nPosted on 2019/05/27\tby Endika\nBilbo Hiria Irratiko saioa Saioa hemen entzungai. Gaurkoa saioan Endika Alabort Amundarain eta Jon Bernat Zubirik bi gai izan dituzte hizpide. Askok urte berria itxaropentsu hartzen dutu, bukatutako urtearen alde ilunak atzean utzi nahian. Hainbatek burua altxatu eta 2019ra begira … Irakurtzen jarraitu →


Erabilera askotako aretoaren lanak egunotan hasiko dituzte - Eskoriatza - Goiena.eus\nErabilera askotako aretoaren lanak egunotan hasiko dituzte\nMirari Altube 2010-06-21 11:57\nSanta Ana komentua izan zen kaperaren lanak datozen egunotan hasiko dituzte. Data zehatzik ezin izan diote eman Udalari San Pedro jaiak daudelako tartean, baina beranduenez uztailaren 5ean hasita egongo direla jakinarazi dute Goitu SL enpresako arduradunek. Bost hilabeteko epean bukatuko dituzte lehenengo faseko lan horiek eta Udalaren asmoa da horiek bukatu orduko bigarren fasearekin hastea.\nLehen solairuaren lanak\nKultur erabilera izango duen aretoa egingo dute Santa Anan eta Udalak egunotan jarri ditu ikusgai planoak. Aretoak 150 lagunendako lekua izango du: 99 beheko solairuan sartuko dira eta beste 51 lehenengo solairuan egingo duten harmaila mugikorrean.\nLehen faseko lanetan lokala hustu egingo dute eta sabaia, lehenengo solairuko harmailak eta kanpoko fatxada txukunduko dituzte. Beheko solairuak 228 metro koadro izango ditu eta bertan egongo dira antzokia –30 metro koadro– eta 99 jarlekuak. Aldamenean komunak, aldagelak eta biltegia izango ditu, hortaz, guztira 452 metro koadroko azalera izango du solairu horrek.\nHorrekin bukatuko dituzte lanok eta bigarren faserako utziko dituzte jarlekuak eta soinu eta intsonorizazio ekipoak egokitzea.\nTamaina osoko irudia ikusteko egin klik…


Gauaz ibiltzen dana - Wikipedia, entziklopedia askea.\nGauaz ibiltzen dana Txomin Peillenek 1964ean idatzi eta handik hiru urtera, 1967ean, argitaratutako eleberria da. Jose Antonio Loidiren Hamabost egun Urgainen eta Mariano Izetaren Dirua galgarriren ostean, hauxe izan zen euskeraz egindako hirugarren eleberri beltza.\nAurreneko bi hoiekin alderatuta, Peillenen eleberriak aldiz, seriotasun gehiagoz heltzen dio genero beltzaren erronkari; alde batetik duinki landutako intriga dauka eta bestetik garai hartako euskal literaturan ezohikoak diren hainbat osagai eskaintzen dizkio irakurleari.\nNobelak Pettiri Sabuki izeneko euskal polizia paristartu batek Ipar Euskal Herrian egiten duen egonaldia kontatzen digu.\nNorbait nortasun agiri faltsuen trafikoa egiten ari da espainiatik lan bila datozen etorkin klandestinoentzat eta Pariseko polizia zuzendaritzak Pettiri bidaltzen du kasua argitzera. Pettirik nahiko errez aurkituko du paper faltsuen egilea, Antoni La Calle gaizkile xumea, gaztaroan bere adiskide izana. Pettiri errudun sentitzen da presondegira bidali duelako.\nKasu honen harira, bigarren afera batean murgilduko da Pettiri, nolabait aurreneko kasuaren errua zuritu nahian, eta Pariseko buruei bertan astebete gehiago igarotzeko baimena eskatzen die.


Sequehart - Wikipedia, entziklopedia askea.\n49° 55′ 46″ N, 3° 19′ 58″ E / 49.9294°N,3.3328°E / 49.9294; 3.3328Koordenatuak: 49° 55′ 46″ N, 3° 19′ 58″ E / 49.9294°N,3.3328°E / 49.9294; 3.3328\nFontaine-Uterte, Lesdins, Levergies, Montbrehain, Ramicourt eta Remaucourt\n105 (%50.2) 104 (%49.8)\nSequehart Frantziako udalerri bat da Aisne departamenduan dagoena, Frantzia Garaia eskualdean. 2013an 225 biztanle zituen.\n2007an udalerrian erroldatutako biztanleak 226 ziren. Familiak 90 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 29 seme-alabarik gabeko familiak ziren, 37 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 104 etxebizitza zeuden, 89 familiaren etxebizitza nagusia ziren, 6 bigarren erresidentzia ziren eta 10 hutsik zeuden. 100 etxeak ziren eta 4 apartamentuak ziren. 89 etxebizitza nagusietatik 73 bere jabearen bizilekua ziren, 14 alokairuan okupaturik zeuden eta 1 doan lagata zegoen; 3 etxek bi gela zituzten, 9 etxek hiru zituzten, 18 etxek lau zituzten eta 58 etxek bost zituzten. 68 etxek euren parking plaza propioa zuten azpian. 33 etxetan ibilgailu bat zegoen eta 44 etxetan bat baino gehiago zituzten.\nSequehart udalerriko biztanleria-piramidea 2009an .\n2007an lan egiteko adina zuten pertsonak 145 ziren, horien artean 108 aktiboak ziren eta 37 inaktiboak ziren. 108 pertsona aktiboetatik 98 lanean zeuden (49 gizon eta 49 emakume) eta 10 langabezian zeuden (2 gizon eta 8 emakume). 37 pertsona inaktiboetatik 16 erretiraturik zeuden, 13 ikasten zeuden eta 8 "bestelako inaktibo" gisa sailkaturik zeuden.\n2009an Sequehart udalerrian 88 unitate fiskal zeuden, 229,5 pertsonek osaturik. Pertsona bakoitzeko diru-sarrera fiskalaren mediana urteko 18.347 euro zen.\n2007an zeuden 8 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 3 eraikuntza enpresak ziren, 1 finantziazio enpresa zen eta 1 higiezinen enpresa zen.\n2000. urtean Sequehart udalerrian 8 nekazaritza-ustiategi zeuden.\nOrriaren azken aldaketa: 8 abendua 2020, 20:22.


Etxea Ikuspegiak Jurisdikzioaren eguneratzea Labuan, Malaysia gure jurisdikzio zerrendan eguneratu da Asian\nEguneratutako ordua: 19 Jul, 2019, 11:40 (UTC+08:00)\nEstimatutako bezero eta bazkide maiteak\nBatez ere, pozik gaude gure bezeroei jakinarazi diezazugunez, Labuanen, Malasian, offshore konpainia bat izateko laguntza ematen dizugu.\nAbantailak Labuan atzerrian dagoen enpresa bat eratzean\nLuaban, Malaysia, Asiako hego-ekialdeko finantza zentro ospetsuenetako bat da. Gainera, nazioarteko finantza eta negozio zerbitzuen zentroa da Malasian. Atzerriko konpainia batek onura handiak ekartzen dizkie inbertitzaileei:\nEraginkortasun fiskal erakargarria\nOffshore konpainiak sortzeko nazioarteko zerbitzu korporatiboen hornitzaileetako bat izanik, One IBC ek offshore konpainien eraketarekin lotutako gure zerbitzu eskaintza eskaintzen du:\n25 jurisdikzio baino gehiagotan\n32 bulego eta ordezkaritza baino gehiago ditu\nLagundu mundu osoko 10.000 bezero baino gehiagori.\nGure esperientzia zabala eta lanen ulermen sakona, gure profesional taldearekin batera, mundu osoko konexio sendoak eta konfiantzazkoak izan gara mundu osoko bezeroekin.\nZer da Labuan enpresa


Eguzkiaren izpi bat besterik ez gara, denboran barrena galduta.\n2006-12-02 21:17:39 (anabasa)\nBehin argazki bat atera nizun metroan. Ez zara gogoratuko ziurrenik. Ezta ni ere, harik eta argazkia begien aurrean azaldu zaidan arte.\nArgazki(h)aren kausa, memoriak errauts bilakatua. Memoria galduak, memoria faltsuak. Urteen joanak begien aurrean iduri zigutena, kondenatuta utzi zutena.\nNext station, Tottenham Court Road from Northern line\nDei bat besterik ez. Zer zen hura, ezerezerako dei bat baizik? Inoiz elkarren berri izateko asmorik gabe. Hain gertu eta hain urrun, aldi berean.\nOrain argazkia ikusiko bazenu, zer esango zenuke? Nik badakit: bien artean argazki hobe bat ateratzeko gai izango ginela esango nizuke.\nUrruti dabil galderaren oihartzuna ordea, ez baitakit nondik zabiltzan. Harik eta begien aurrean azaltzen zaren arte.\nZer egingo diogu ba, ikusi arte ez baikara akordatzen.\n2006-11-29 23:19:42 (anabasa)\nBolumena altxatzean musikak bozgorailuak lehertzear jarri zituen, automobilaren kristalari bortizki lotzen ziren euri-tanten hotsa disimulatuz. Sakoneraino zapaldu nuen azeleradorea, gupidarik gabe, eta 140 km/h-ko abiaduran jarri zen ibilgailua ziztu batean. Zer esan ondorengoaz: horko adrenalina, horko emozioa. Itzela izan zen.\nOrduan konturatu nintzen baina egindakoak ez zeukala graziarik mundu bakarti hartan, ez zegoela inongo arrisku ez eta ezustekorik ikuslerik gabeko kartzela hartan.\nNi nintzen izaki bakarra eta gainontzekoa mundua, bere horretan.\n2006-11-23 17:29:38 (anabasa)\nGauaren izarrak gara alkohol tanten artean, derrigor. Horren zain, arimak ezkutatu eta jausteko. Zenbat maite dugun gaua batez ere mozkortuta gaudenean. Gure grinak, gure gogoak, nork geldi gaitzake maitea?\nGaurkoan ez dut mozkortzeko lagunik aurkitu, horregatik idatzi dizut, my love, euri-tanten jarioa eten eta egarriaren isiltasunari aurre egiteko, nirekin whiskey bat hartuko al zenuken galdetzeko.\nZer diozu? Kolosala izango da, galaktikoen pare ibiliko gara eta zeinahi amets egi bihurtuko dugu. Aterkirik gabe ibiliko gara euri-zaparradapean, emozioz hitz egingo dugu inoiz egitera iritsiko ez garen gauzetaz, ilunpean zabalik geratu diren autoetan larrua joko dugu bat ere presarik gabe, hegan egiteko ahalmena simulatuko dugu eta nahi duzun guztia, nahi duzuna, benetan.\nSam's-en itxarongo dizut, biontzako trago banarekin.\n2006-11-21 19:24:09 (anabasa)\nHosto bat gurpil artean herdoil kolorea dariola. Burdinean denborak eta hego-haizeak bezalako arrastoa utziz, zanbuluka batera eta bestera. Hala irakurri nuen behin, benetan.\nEta hego-haizea ez da ona, ez digulako bizitzen uzten eta tentsioa jaisten duelako eta bizikletak herdoiltzen dituelako.\nOxidoa geratzeko etortzen omen da gainera. Bidea gaiztotzera, pentsa lezake norbaitek. Ez ordea, uger-orbainak bizikleta zaharren xarmaren beste zati bat izan baitaitezke. Halaber, bizikleta herdoilduta egon arren aurrera egin dezakegu arazorik gabe.\nAitzitik, hostoak bai zailtzen duela bidea. Hostoak urtaro honetan duen koloreak bizikletaren aurrean gotorleku bat eskein diezaioke, besterik ez. Oztopoa baino ez da gurpil artean: noraezeko kulunkan harrokeriaz aurre egiten utzi nahi ez digun horixe.\nHortara etorri da hostoa, zirikatzera eta bizikletaren batek daki zein zatiri kilimak ateratzera.\nHostoak geratzera ez direla etortzen erabaki dut. Denbora-tarte batean aurpegirik gozoena erakutsi ondoren, ez agur ez adiorik eskeini gabe ezkutatzen digutelako aurpegia. Hego-haizeak bultzata agian, beren borondatez beharbada.\n2006-11-10 20:12:38 (anabasa)\nLucyk komentatzen zuen bezala, L wants to be L . Zoragarria da Lile. Beste hainbat gauzen artean, Peru Magdalenaren liburutik honekin geratu naiz ni:\nIluntzean balkoian jesarri eta berba egiten genuen hamaika gauzaz, egunean zehar baino sosegatuago orain. Eta berba urdinak trukatzen genituen. Eta gogoratu genituen kantak, eta kanta horietako letrak, eta ipuinak, poemak, istorioak, ilusioak... eta herri zaharren kondairak, eta existitu ere egin ez ziren herrien historia, eta herriok existitzen amaitzen zuten. Denetarik han. Eta denbora gure alboan jesartzen zen. Eta zigarroak egitea zapatilak eranztea bezain natural egiten zuen neska hari, gogoak hegan egiten zion noizbehinka. Besteok berbetan jarraitzen genuen bitartean, berak, ezpainak luzaturik, teilatuetara begiratzen zuen. Eta ikaragarri desiratzen nituen bere ezpain haiek. Bere edertasuna urdin bilakatzen zen, sosegatua, epela, kremazkoa. Eta nik, hainbeste desiratu arren, ez nuen minik. Hain zen ipuin batekoa Lile, hain zen minik gabekoa bere presentzia...\nBegiak ikaragarrizko ziurtasunez eta lasaitasunez pausatzen zituen edozerengan, edozeinengan. Begiratzen zizunean hurbil sentitzen zenuen, betiko lagun bat bailitzan. Eta bera besarkatzeko gogoa sartzen zitzaizun, horrela zugan bere zerbait geratuko zen esperantzan. Eta geratu zen, bai. Geratu zen. Eta batzuetan iruditzen zait hobe izango zela besarkatu ez banu, desiratu ez banu, beragan parte hartu izan ez banu. Bai, hori iruditzen zait batzuetan. Baina beragandik edan behar izan nuen, bera edan, nire egonezinezko dudak kutsatu, edertasun kamikazearen bilaketa honetara sartu, eta orain bera ez da koloredun inpultsu bizi hura. Orain bera ere milaka kilometrotara dago, gogoa guztiz urdinduta, norabide guztietarako minez.\nBaina beno, hori beste Lile bat da, eta, zuk, lehenago aurkeztu dizudan Lile horren oroitzapena gorde dezazun gura nuke, zoragarria zelako.\n2006-10-24 19:04:42 (anabasa)\nMateriagabeko izenak gara uhinetan barrena, elkarrekiko kolisioan bizi direnak. Komunikazioaren formarik hutsalena, iraupeneko tentsioan.\nNahikoa da isiltasuna, horretaz jabetzeko.\n2006-10-15 22:30:21 (anabasa)\nhitz egitearen babesa\nNago ni pertsona baten izen edota adina jakiteak geure aurreiritziak elikatzeko arma oso eraginkorrak direla. Eta harritu egin naiz ikusita nola era guztietako jendea aurki daitekeen etiketari begiratu gabe.\nAdibide bat, gau honetan lainoak arrapaladan zebiltzan bitartean zerura begira esna eduki nauenarena. Denetik eta gehiago duen emakume batena, bakardade gandu batean murgilduta dabilena, hiriko estresgune pozoitsuetatik ihesi. Lanpostua, autoa, etxebizitza, dirutan asko balio duten objektuen, etabar luze baten jabe. Badirudi bizitzak sentimentalki traizio egin diola ordea eta horri ezin diola aurre egin; ez dago dirutan eros daitekeen soluzio prefabrikaturik. Horregatik esango nioke, tancant els ulls , momentu batez bere eguneroko bizitzan duenari erreparatzeko eta instant labur baten ondoren —ilunaren etenduran, ezarian-ezarian bestearen arnas-hotsa entzun daitekeen instant bat, esaterako—, itaunduko nion ea zoriontsua den.\nBerandu da baina, hitzak gauak eraman baititu ekarri moduan, lainoen arteko arineketan. Batzutan nahi baino lehen alde egiten digute jakin nahi genuen hori galdetzeko une aproposek eta behin denbora pasata, konturatzen gara onena isilik egotea zela. Hobe dela horrela, aparteko xehetasunik gabeko hizketaldia izan dela, mamitsua era berean baina azalean daramatzagun ezaugarriei erreparatzeko beharrik gabe.\nHitz egitearen babesak estali du gau honetako ohatzea. Goxotasun horrek ematen duen poza onartu beharko genuke; edo presentzia hutsa, gutxienik ere.\n2006-10-11 16:58:47 (anabasa)\nPako Aristiren Note Book liburuan gogoeta anitzak aurki ditzakegu literaturaren, zorionaren, koherentziaren, heriotzaren eta azken finean gure munduaren inguruan. Kontakizun bakoitza orri batekoa izanik —bada salbuespenen bat— oso irakurterraza da. Pena dut baina hitzak ez ote diren azkarregi amaitu. Atentzioa deitu didaten zatiak biltzen saiatu naiz, ohiko moduan.\nMugak gizakion asmakizunak dira, gure interesak hobeto babesteko sortu genituenak. Gure interesa mundua bera bada, ezin dugu begirada mugetara laburtu.\nGure oroimenak ulertzen ditu askotan gure kontzientziak bereganatzen ez dituen gauzak. Horregatik literatura oroimenarekin jokoan ipintzen dut.\nHeriotza ere medikalizatu egin da erabat, eta nola edo hala urte asko irautearen aldeko lehian sartu da medikuntza ofiziala. Bere definizioa ere aldatu egin digute: heriotza bizitzaren zentzua borobiltzen zuen unea zen; orain ezkutatu beharreko gaitz bat bihurtu da.\nSentitzen dudanera inguratu behar dut, ahalik eta gehien, pentsatzen ari naizena; batasun horren eraginez erabaki bat har dezaket, baina hori egiteko kemenik edo adorerik ez badut, dena paperezko gaztelu bat bezala eroriko da. Biziko naiz pentsatzen dudana egiteko beldurrez, edo sentitzen dudana erabakitzeko ezinez, edo erabaki nuena egiteko koldarkeriaz, edo sentitzen nuena gogoratu ezinez.\nZoriona ez da daukazuna, bizitzaren aurrean agertzen duzun jarrera baizik.\nGaisotasunak ametsak dira, gorputzak benetakotzat hartzen dituenak, konpondu gabe dauden arazoen mezua dakartenak.\nGaztetan bihotza estaltzen duen geruza galmintza bezain xehea izaten da, eta hura zulatzea gauza erraza izaten da, begiratu bat aski, egoki esandako hitz bat, mutikoa dardarez jartzeko. Zahartzea horixe da: artelatzak bere enborra txorkoarekin estaltzen duen bezalaxe bihotza babestea, eta hura zulatzea oso zaila da; zure bizitzan aspalditik datozen pertsonen esku bakarrik legoke.\n2006-10-03 22:39:43 (anabasa)\nTaupada gozoak datozkit gogora udako giro epel honetan: hondarra eskuan hartu eta aleen suizidio behartuak tentuz begiratzen genituenekoa, muxuak gereziak bailitzan ahora ematen zenizkidanekoa, gure oin biluzien aztarnak hondartzari adio esaten azkenak zirenekoa.\nHaizea lilura gaitzaketen hitzak eramanez sartu da kostatik. Jendea badoa eta berriro noiz ikusiko garen galdetzen diot neure buruari.\n2006-09-28 10:58:23 (anabasa)\nZerbait egin nahi duenak bide bat aurkitzen du; nahi ez duenak, aitzakia bat. Atsotitz txinatarra


Ramon Saizarbitoria (Idazlea): «Rikardo Arregi eta Iñaki Beobide oso garrantzitsuak izan ziren» . diariovasco.com\nRamon Saizarbitoria (Idazlea): «Rikardo Arregi eta Iñaki Beobide oso garrantzitsuak izan ziren»\nRamon Saizarbitoria, atzo Donostiako Kursaal ondoan. / USOZ\nGipuzkoako Foru Aldundiak bera aukeratu du Urrezko Domina emateko, lurraldearen bereizgarri gorena\nGipuzkoako Foru Aldundiak Urrezko Domina emango dio Ramon Saizarbitoria idazleari. Iaz Juan Antonio Urbeltz folkloristak izan zuen aitortza goren hori, eta orain bi urte Benito Lertxundik. Saizarbitoriak literatur lanean jarraitzen du eta orain ipuin batzuk taxutzen ari da.\n-Askotan esan izan duzu idazten duzula errealitatetik ihes egiteko. Zehaztu dezakezu ideia hori?\nEl hombre tranquilo que renovó la literatura vasca\nSaizarbitoria, Medalla de Oro de Gipuzkoa\n-Bai, hori da, baina idaztean errealitatearen zatiak erabiltzen ditut.\n-Zeren inoiz ez duzu literatura fantastikorik egin.\n-Ez, hori sekula ez. Bai, iruditzen zait ihes egiteagatik idazten dudala, baina aldi berean ulertzen ez ditudan gauza batzuk ulertzeko. Askotan gertatzen zait: idatzi arte gauza batzuk ez ditut ulertzen, eta ulertzeko irudi batzuk erabiltzen ditut. 'Lili'-ren kasuan, adibidez, banituen gauza ba-tzuk esateko, eta banuen saiakera bat egitea, eta beharbada interesgarri izan zitekeen, baina dibertigarriago zait esateko dudan hori istorioekin egitea; eta batez ere istorio-zatiekin.\n«Nahiago dut mahaian egon zerbait asmatzen Indiara bidaia bat egitea baino»\n«Pobreago ginen garaiko gauza batzuk berreskuratu beharko genituzke»\n«Neurri batean, erdaldunei barkatu behar diegu gu erabat ez ezagutzea»\n-Eta gainera, idazketa bera atsegin zaizu, gustura egiten duzu.\n-Bai, nahiago dut mahaian egon zerbait asmatzen Indiara bidaia bat egitea baino, edo kalean bueltaka ibiltzea baino. Bai, gustura nago hor bakean. Gero beste kontu bat da: hori zertarako?; zer egin idatzi duzunarekin? Egia da jolas hori ez dela jolas autista bat. Behar dut bestea, irakurlea, jolas horretan sartzea. Ez dut irakurle asko behar. Gertatzen da -eta hori nire kontra dator- mundu moderno honetan gauza hauek negozio bihur-tzen ari direla. Liburuek errentagarriak izan behar dute, bestela ez dago libururik ateratzerik, eta abar. Gauza horiek ni jadanik ez, baina gazteak bai, baldintzatu egiten dituzte. Hori da nire kezka gaur egun.\n-Idazketaren bidez pertsonak hobeto ezagutzera iristen zara? Psikologia ikasi al duzun, alegia...\n-Dibertigarria da pertsonaia batzuk eraikitzea. Ni, 'Martutene'-n, tipo pare batengan sartzeko ahalegina egin nuen, nire aldean oso desberdinak dira eta rollo ona daukat beraiekin. Pedantea jartzen ari naiz, baina Julia pertsonaia atsegina egiten zait, eta baita Lynn ere.\n-Bai, Lynn pertsonaia interesgarria zen, hain exotikoa...\n-Eta 'Lili'-n zer esan nahi dut? Mundu honetan gizon izatea zaila dela. Egunero, irratia jarri eta eraso sexualen berri entzuten duzu. Otsoak omen gara emakumeentzat. Orduan, arazo horren inguruan istorio bat muntatzea dibertigarria da.\n-Esan zenuen 'Lili' eleberriarekin beharbada jende gehiagorengana iritsiko zinela, prosa errazagoa bait-zeukan, 'Martutene'-rekin konparatuta. Hala gertatu al da?\n-Ez dut uste (barreak). Jendeak asko du irakurtzeko: urteko Nobel saridunaren zerbait, Planeta saria, beste sariren bat irabazitako euskarazko liburua... Jendeak ezin du gehiago, eta nik zail-fama daukadanez... Hala ere, ez zait iruditzen 'Lili' liburu zaila denik. Baina jendea alfertuta dago.\n-Egitura gardenak eskatzen ditu jendeak orain.\n-Bai. Ez da gure garaiko giroa bezalakoa, Bergmanen pelikulak ikusten genituenean edo Michel Butorren liburuak irakurtzen genituenean.\n-Gipuzkoako Foru Aldundiak, zure merituak aitortzean, belaunaldi bateko kide moduan hartu zaitu. Nola ikusten duzu belaunaldi hura?\n-Esango nuke gauza guztien aitzindaria Rikardo Arregi izan zela. Gainerako guztiak baino helduagoa zen, eta argiagoa eta zintzoagoa. Inork ez daki nora iritsi zitekeen gizon hura. Bokazio politiko izugarria zuen. Garai hartan gainerakook zerua konkistatzea amesten genuenean, berak mundu hau konkistatzeko lanean ari zen. Akordatzen naiz esan zidala noizbait Gipuzkoako diputatua izango zela Gorteetan. Hori esatea garai hartan pentsa zer zen! Gizon oso tolerantea zen, bazekien guztiekin egin behar zela egin beharrekoa, eta gainerakook sektario batzuk ginen. Esango nuke ni ibili nintzen taldea irekienetakoa zela. Gero beste pertsona bat oso inportantea eta merezi baino gutxiago aipatzen dena Iñaki Beobide da. Kartzelatik aterata, fronte kultural moduko bat osatzen ahalegindu zen. Horiek kaptatu ninduten ni, lehenbizi Arregik, gero Beobidek.\n-Eta Beobideren bidez Jarrai antzerki-taldean sartu zinen.\n-Arantza Urretabizkaiak, Ibon Sarasolak-eta, nolabait esateko, bi bizi-tza genituen. Donostiar eta kaletar peto-petoak ginen, erdara ederki menderatzen genuen, baina aldi berean euskal munduan sartuta geunden. Marxismo aldera egin genuen, Ibonek ez hainbeste. Kontuan izan 68an zer zegoen Europan: marxismoa, existentzialismoa... Beste mundua, Ez Dok Amairurena, oteizianoa zen. Ni neu horren kontrario nin-tzen; etnizismo edo etnikeria berri bat iruditzen zitzaidan. Oteizaren hutsaren metafisika eta Agiñako monumentu ondoan lurrarekin hitz egite hori mamonadak ziren niretzat. Batzuk ELA-Berrira joan ziren; nik ezin nuen irentsi. Lur-en hasi ginenean ipini ziguten espainolista-etiketa hura ez-arrazoizkoa iruditzen zait. Eta guk bezala, Natxo de Feliperi ere ipini zioten etiketa hori.\n-Beobidek gero diskoak ateratzeari ekin zion, baina zuk sekula ez duzu musika-munduarekin harremanik izan.\n-Ez. Harreman gehien Natxo de Feliperekin izan nuen. Ez Dok Amairu sortu aurretik, Laboarekin izan nuen harremana, bai, baina Ez Dok Amairu sortu zenean haiek bide bat egin zuten eta guk -Lur, Jarrai...- beste usain politiko bat genuen. Gurea oso eklektikoa izan zen, eta ez genuen komisario politikorik.\n-Urrezko Domina jasotzera azaltzen zarenean garai horretaz egingo duzu hitzaldia?\n-Nahi nuke gaurkotasunetik ordukoa aztertu, eta batez ere ikusi garai hartan zeuden gauza baikorrak aztertu. Egon ziren horrelako batzuk, eta berreskuratu beharko genituzke. Hain zuzen ere, ekonomian gertatzen dena: dakitenek esaten digute pixka bat atzera jo behar dugula, pobreago ginen garaira, hartara ingurugiro garbiago bat lortzeko, bizitza lasaitzeko...\n-Desazelerazioa komeni dela, alegia.\n-Bai. Nik ere uste dut gurean oso azkar goazela ez dakit nora. Eta pobreago gineneko gauza batzuk ari naiz pentsatzen hitzaldi horretara ekartzeko.\n-Prosari dagokionez, bi eratako idazleak izan ohi dira: estilistak eta praktikoak. Zu bigarren sail horretan sartzen zaitut.\n-Beno, esango nuke ez dudala baliabiderik hizkera dotore, zaindu batean idazteko. Baina daukadana -daukadan material urria- ahalegin-tzen naiz ondo erabiltzen; ahalegin-tzen naiz erritmoa zaintzen, hitzak aukeratzen.\n-Eta esaldi luzea egin behar bada badakizu esaldi luzea egiten ere.\n-Baina ez naiz estilista bat, eta ezingo nuke nahita ere. Hori bai, zehaztasuna bilatzen dut. Inportantea da zehatza izatea. Orain gertatzen ari dena da merkatuak irabazi beharra daukagula eta horrekin arazoa; asko saltzeak ez du esan nahi ona liburu ona denik. Hori nik esanda -gutxi saltzetik- erretximenduaren ondorio lirudike, baina ez da hala.\n-Zer aho-zapore gelditu zaizu Fernando Aranbururekin Lagun liburu-dendan izandako eztabaidaren ostean?\n-Hemen oso diferentea da gauzak gaztelaniaz esan edo euskaraz esan. Kazetari batek ez du kronika onik egin. Jarri gaitu bi boxeolari bagina bezala. Badakit gizon ona dela eta sentibera, baina mina eman dit nola interpretatu duen eztabaidaren bukaera. Esaten du ni ziztu bizian atera nintzela handik eta Aranburu han gelditu zela jendea agurtzen. Badakizu zer gertatu zen? Ordu eta erdi eman ostean han ezin zela arnasa ere hartu. Ur baso bat ere ez ziguten jarri, hankak mugitzeko lekurik ere ez zegoen, eta egia da airea hartzeko gogoa nuela. Baina hasi ginen eskaileratik jaisten eta jendea inguratu zi-tzaigun 'Patria'-rako sinadura eske. Oraindik gogoan daukat nola gizon batek begiratu zidan barkamen eske bezala: «barkatu, baina honengana nator». Duinago iruditu zitzaidan eszena abandonatzea. Atarira atera nintzen eta han gelditu. Etorri zi-tzaizkidan lagun batzuk, 'Urrestilla' eta Urkizu... eta, portzierto, esan behar dut aukera izan nuela ETAk hildako Lorenzo Motos teniente koronelaren alaba agurtzeko. Oso pozgarria izan zen niretzat emakume horrek esan zidana, 'Martutene' irakurri zuela eta ulertzen zuela gai hauek konplexuak zirela. Enkontru horrengatik berriz ere egingo nukeen bilkura. Hori esanda, nire asmoa zen Aranbururekin elkar ulertzea, jakinik ez garela sekula erabat ulertuko. Neurri batean, erdaldunei barkatu behar diegu gu erabat ez ezagutzea.


Orban susmagarriak identifikatzeko aholkuak\nOrin edo orban sinple batek hamarkadak behar ditu melanoma bihurtzeko. Komeni da, beraz, alerta-seinale garrantzitsuenak ezagutzea, minbiziranzko eraldaketa hori garaiz harrapatu ahal izateko.\nOsasunaren Munduko Erakundeak dioenez, urtero 160.000 larruazaleko minbizi, hau da, melanoma kasu diagnostikatzen dira; minbizi motarik usuena da munduan. Gure artean, eguzkiak beste leku batzuetan baino gutxiago jotzen duen arren, melanomaren intzidentziak %10etik gorako igoera izan du azken sei urteotan. Zorionez, minbizi horren pronostikoa gero eta hobea da. Gaur egun emakumeen %84k eta gizonezkoen %75ek gainditzen dute melanoma. Gure azala aldian behin aztertzeak duen garrantziaz jabetzeak zerikusi handia du horrekin, inolako zalantzarik gabe.\nBaina, zeintzuk dira melanoma baten agerpena errazten duten faktoreak? Pertsona batzuek eguzki-izpien aurrean sentiberago bihurtzen dituen gene alteratua dutela ikusi dute adituek, baina minbizi mota horren eragilea eguzkia gehiegi eta babes egokirik gabe hartzea da. Izan ere, dermisa sarritan minberatuz gero –ez ahaztu eguzki-izpien erredura hori besterik ez dela, narritadura–, larruazaleko minbizia izateko arriskua asko handitzen baita.\nNorbere burua aztertu\nInork ez du ezagutzen zure gorputza zuk baino hobeto, eta inork ez du zuk baino lehenago atzemango lehendik zegoen eta aspalditik begiz jota zenuen orinen batean aldaketarik gertatu den. Horrexegatik, norberaren buruaren miaketa da melanoma posible bat modu goiztiarrean detektatzeko tresnarik onena. Zure gorputza zehatz-mehatz aztertu behar duzu, bai aurrealdetik eta bai atzeko aldetik ere –bi ispilu balia ditzakezu horretarako, edo senideren bati laguntza eskatu, bestela–, lehen begiratuan aztertzeko hain erraz eta eskuragarri ez dauden inguruak ere –ipur-masailak edo ile-larrua, esaterako– ahaztu gabe.\nZer egin orban arraroa ikusiz gero\nAspalditik duzun orin bat kantzerigeno bihurtzen ari ote den susmorik txikiena edukiz gero, lehenbailehen dermatologoarengana joatea komeni da. Zure azala goitik behera aztertzea izango da espezialistak egingo duen aurreneko gauza. Baina ez harritu azaleko minbiziarekin lotuak egon daitezkeen beste mantxa batzuen bila, beste leku batzuk ere aztertzen baditu. Tumore bat susmatuz gero dermatoskopia digitala egiteko agindu dezake, edo zuzenean biopsia. Diagnostikoa baieztatuz gero, tratamendua tumorearen larritasunaren araberakoa izango da, baina aukera terapeutikoak gero eta eraginkorragoak eta agresibitate txikiagokoak dira. Terapia fotodinamikoa da berrikuntza nagusietakoa, tumorea inolako kirurgiarik gabe eta orbainik batere utzi gabe tratatzeko.\nSartu zure jan-neurrian fruta eta barazki hori edo laranja kolorekoak. Jaki horien beta-karotenoak azala eguzki-izpietatik babesten duen melaninaren produkzioa bultzatzen du. Hosto berdeko barazkiek, berriz, luteina dute, zelulen hazkunde anormala geldiarazten laguntzen duena.\nADEEK araua da gakoa\nArau mnemotekniko gisa, ADEEK akronimoak biltzen du norbere buruaren miaketaren oinarria. Bere esanahia ondorengoa da:\n• A edo asimetria: orin baten bi erdiak asimetrikoak, diferenteak izan ohi dira.\n• D edo diametroa: begiratu ea orbanaren diametrorik handiena sei milimetrotik gorakoa ote den.\n• E edo eboluzioa: edozein aldaketa arraro gertatuz gero, zoaz medikuarengana.\n• E edo ertzak: adi, ea lesioaren ertzak irregularrak ote diren.\n• K edo kolorea: lesioak alde batetik bestetik baino kolore ilunagoa badu, kontuz, susmo txarra hartzeko modukoa izan daiteke.


Urtarrila | Urria 2021\nZein dira egun zoriontsuak Leoentzat 2021eko urtarrilean?\nZein dira egun zoriontsuak Leoentzat 2021eko urtarrilean? Hilero sei egunek zortea dute bereziki Leoentzat. Honako hauek dira: urtarrilerako: 1, 4, 13, 16, 18 eta 27rako.\nZein da Libra baten zortea?\nZein da Libra baten zortea? Hil bakoitzeko sei egunek zortea dute bereziki Librasentzat. Honako hauek dira: urtarrilerako: 1, 5, 9, 19, 20 eta 27rako. Otsailerako: 2, 6, 15, 20, 24 eta 29rako.\nZer egun dira onak Piscisentzat?\nZer egun dira onak Piscisentzat? Hil bakoitzeko sei egunek bereziki zortea dute Piscesentzat. Hauek dira: urtarrilerako: 5, 7, 9, 21, 22 eta 27rako. Otsailerako: 4, 7, 9, 20, 21 eta 26rako.\nZein dira egun zoriontsuak Sagitarioentzat?\nZein dira egun zoriontsuak Sagitarioentzat? Hil bakoitzeko sei egunek zortea dute bereziki Sagittariusentzat. Honako hauek dira: urtarrilerako: 1, 9, 14, 15, 23 eta 24rako. Otsailerako: 3, 5, 7, 19, 21 eta 28rako.\nZein dira egun zoriontsuak Eskorpioirentzat?\nZein dira egun zoriontsuak Eskorpioirentzat? Hil bakoitzeko sei egunera arte zorionekoak dira bereziki Scorpiosentzat. Honako hauek dira: urtarrilerako: 2, 3, 7, 8 eta 22rako. Otsailerako: 3, 9, 17, 18, 24 eta 27rako.\nZein egun dira onak Taurusentzat?\nZein egun dira onak Taurusentzat? Zure jaiotze data eta egun unibertsalekin bat etortzeaz gain, hilero sei egun zorioneko egunak dira Taurusentzat. Honako hauek dira: Urtarrilerako: 5, 7, 11, 15, 17 eta 25. Otsailerako: 3, 5, 6, 7, 24 eta 28rako.\nZein da urtarrilaren 26rako horoskopoa?\nZein da urtarrilaren 26rako horoskopoa? Akuarioa\nZein dira Capricorniorako zorioneko egunak?\nZein dira Capricorniorako zorioneko egunak? Hil bakoitzeko sei egunek zortea dute bereziki Capricornioentzat. Honako hauek dira: urtarrilerako: 2, 7, 8, 18, 26 eta 31. Otsailerako: 3, 7, 9, 12, 13 eta 27rako.


Udazkeneko kultur agendan egonkortzera dator Kantik - Tolosa - Tolosaldeko ataria\nUdazkeneko kultur agendan egonkortzera dator Kantik\nItzea Urkizu Arsuaga 2019-10-04 11:59\nHodeiertz abesbatzak hirugarrenez antolatu du ahots musika zikloa, eta bihar izango da lehen kontzertua\nUrtean hiruzpalau egunez, Tolosa koru musikaren munduko erdigune bilakatzen da, abesbatza lehiaketaren karietara. Honezkero mende erdiko arrastoa du nazioarteko hitzorduak, eta herrian ahots musika errotzeko zubi ere izan da egitasmoa; horren erakusle da, besteak beste, Hodeiertz abesbatzaren jarduna. Bada, abesbatza musika herriko kultur agendan egonkortzeko gogoz, Hodeiertzek hirugarrenez antolatu du Kantik ahots musika zikloa, eta bihar izango da lehen emanaldia.\nAurreko bi zikloetako kontzertuak ikasturtean barrena sakabanatu zituzten, eta aurten ziklo izaera hori nabarmendu nahi izan du Hodeiertzek, Juanlu Jauregi abesbatzako lehendakariak aurkezpenean azaldu zuenez: «Hamabi egunean hiru emanaldiz gozatzeko aukera izango dute zaleek».\nAbesbatzek sustatzen dituzten baloreak ere hizpide izan zituen Jauregik, Tolosan koru musikak duen indarra azaldu nahian: «Balore onak aktibatzen ditu, abesbatzen munduan edozein arraza eta erlijiotako jendea aritzen baikara. Horrez gain, talde lana, kooperazioa, elkartasuna, gaitasun sozialak eta enpatia lantzeko unibertso bat ere badira abesbatzak».\nHain justu dohain horien hariari tiraka lortu dute aurtengo Kantik antolatzea. Hodeiertzek ziklorako jasotzen zituen hiru diru laguntzetatik bakarra baino ez du jaso aurten, eta Kantik ez antolatzear izan zirela aitortu zuen Jauregik aurkezpenean: «Ordea, atsekabetu beharrean aurrera egitea erabaki genuen, eta jende zoragarria izan dugu inguruan, laguntza eskainiz».\nBi 'Requiem' eta kantu herrikoiak\nEgitarauko lehen hitzorduan ahots gazteak izango dira protagonista, Hodei abesbatzaren eskutik. David Azurzaren zuzendaritzapean, Gabriel Fauré konpositorearen Requiem-a eskainiko dute, eta elkartasun kontzertua izango da, gainera. Santa Klara komentuko baselizan izango da emanaldia, bihar, 20:15etik aurrera, 5 euroren truke.\nDavid Azurzak arrazoi bikoitza zuen Kantik zikloaren aurkezpenean izateko, Gipuzkoako Abesbatza Federazioaren babesa eskainiz, eta Hodei gazte abesbatzaren emanaldiaz aritzeko bertaratu baitzen. Horrela, Fauré-ren obraren «interpretazio oso berezia» eskainiko dutela iragarri zuen: «Ganbera interpretazioa izango da, biolinaz, biolontxeloaz eta akordeoiaz lagunduta».\nAipatzekoa da, musikaren historian heriotza era positiboan interpretatu duen lehen Requiema dela Gabriel Fauré-k 1888an idatzitakoa: «Horregatik da hain goxoa», azpimarratu zuen David Azurzak. Ikuspuntu berezi horri fokua jartze aldera, gainera, emanaldian heriotzarekin loturiko Xabier Lizardiren eta Joxean Artzeren zenbait poema txertatu dituzte, eta baita Felipe Gorritiren obra bat ere.\nBigarren Requiem-a urriaren 12ak hartuko du Kantik zikloan, eta, kasu horretan, Hodeiertz abesbatza ariko da, Arimaz orkestrarekin eta Mallorcako Academia 1830 abesbatzarekin batera.\nLehenago ere trukea egindakoak dira bi abesbatzak, eta Requiem ezagun bat interpretatzeko batu da Arimaz, elkarlanera: «John Rutterren Requiem-a eskainiko dugu; oso arrakastatsua da, Requiem-en best seller-a, nolabait. Oso melodikoa da, goxoa, baina, aldi berean, baditu itzalgune dramatikoak».\nHorrela, Enrique Azurza Hodeiertzeko zuzendariak Fauré-ren Requiem-ari eginiko keinu garbitzat ikusten du Rutterrena: «Omenaldi moduko bat da, eta oso modu antzekoan lantzen ditu argiaren eta bakearen ideiak, esaterako. Gozamen hutsa da obra hau». Hilaren 12an, 20:15etik aurrera, San Frantzisko elizan eskainiko dute obra, 10 euroren truke; sarrera murriztua 5 euroan jarriko dute salgai.\nAzkenik, zikloko belaunaldi gazteenek itxiko dute 2019ko Kantik. Ukitu tolosarra Laskorain ikastolako abesbatzak jarriko du, eta haiekin ariko da Bartzelonako Begues institutuko abesbatza ere. Naiara Mintegia Laskorain abesbatzako zuzendariak azaldu zuenez, duela zortzi urte inguru ezagutu zuten talde kataluniarra, eta orduz geroztik hiru truke egin dituzte: «Kantik-en berri izan aurretik, urrian hona etortzekoak ziren, eta, Hodeiertzek gonbidapena egin zigunean, aukera bikaina iruditu zitzaigun. Egia esan, oso pozik gaude horrelako egitasmo batean parte hartzeko aukeragatik».\nBesteak beste, han-hemengo kantu herrikoiekin osatu dute errepertorioa, eta askotariko erritmo eta generoak eskainiko dituzte. Emanaldia urriaren 18an izango da, 19:30etik aurrera, Sakramentinoetako elizan, eta sarrera doakoa izango da.\nAspaldidanik abesbatza zaleak diren entzuleak erakartzearekin batera, Kantik zikloak afizionatu berriak sortzea du jomugan, eta baita jarduera korala sustatzea ere. Horrela, Enrique Azurzak garrantzi berezia eman zion haur eta gaztetxoenganainoko transmisioa lantzeari, eta musika koralaren bueltako topikoak apurtzeari: «Abesbatza ez da ezer aspergarria». Ildo beretik, Xabier Balerdi zinegotziak herritarrak gonbidatu nahi izan zituen abesbatzen mundura gerturatzera.\nIII. KANTIK ZIKLOA\n20:15. Gabriel Fauré-ren Requiem, Hodei abesbatzaren eskutik, Santa Klaran. Sarrera 5 euro.\n20:15. John Rutterren Requiem, Hodeiertz abesbatzaren, Academia 1830 abesbatzaren eta Arimaz orkestraren eskutik, San Franztisko elizan. Sarrera: 10 euro eta 5 euro.\n19:30. Laskorain abesbatzaren eta Begues institutuko abesbatzaren emanaldia, doan, Sakramentinoen elizan. Sarrera doan.


FILMMAKING FOR SOCIAL CHANGE: ABANGOARDIA SOZIALEKO ZINEMATOGRAFIA NAFARROAN – PamplonaEsCultura\nSolasaldia eta eztabaida Miguel Goñi, Maddi Barber eta Iker Esteribarlandarekin. Moderatzailea: Mikel Beláscoain.\nKONDESTABLE CIVIVOXA. MAIATZA 3, ASTELEHENA. 18:30-21:30\nABANGOARDIA SOZIALEKO ZINEMATOGRAFIA NAFARROAN\nJaialdiko lehen egunak Nafarroako talentu zinematografikoa du ardatz, Filmaking for Social Changeren ohiko bereizgarria izan dena. Helburua da nafarrek ondutako zine konprometitu bat dagoela aitortu, babestu eta sustatzea, pertsona arrunten istorioak kontatzeko eta publikoari abentura bat erakusteko, zinemagileek askatasun-ariketa batean egindakoak eta publikoarengana iristeko borondatea dutenak.\nFilmmaking for Social Change jaialdian estreinatua. Ilbehera ezkutatzen da, 2019ko abenduaren 12a da. Familia bat dago prest egunari aurre egiteko. Animalia bat hilko dute baina hori baino askoz ere gehiago da. Tradizioa, natura, familia, amatasuna, ondarea. Miguel Goñik opari gisa ulertzen du dokumental hau, eta belaunaldi aunitzetako familia-tradizioaren dokumentu fidela da, aspaldiko lan horren inguruko eztabaida zabaldu duena.\nErraiak, artalde bat, udaberri bat. Usoen eta abestien harrokeria, ahoa itxita. Putreak, hezurrak, loreak eta esku asko. Jaten ematen duten eskuak, jezten, laztantzen, mozten, filmatzen duten eskuak, hiltzen dituzten eskuak. Beste espezie batzuen erabileraren inguruko zalantzak eta kontraesanak dituzten eskuak.\nVictoria aintzirako uharte txiki batean, Kenyan, arrantzaleek edozertarako eskubidea dutela uste dute. Bitartean, emakumeak eta neskatoak isiltasunaren zama soin gainean hartzera behartuta daude. Haurtzaroko oroitzapenetara egindako bidaia intimoan, neska gazte batek bere istorioa kontatzea erabakiko du, bere zamatik askatu eta itxaropenerako bidea aurkitzeko.\nIrlandan istorioak kontatzea antzinako ahozko tradizio batetik heldu da: legeak eta tabuak, epika heroikoak, jakinduria ipuinak eta mito kulturalak belaunaldiz belaunaldi kontatzea. Istorioen kontalariaren dohainak mundu ezberdinetara eramaten du entzulea, hitz mintzatuaren boterearen bidez. Hala ere, istorioak kontatzeko arte herrikoia borrokan ari da bizirik mantentzeko, entretenimendu, heziketa eta irakaskpide moral gisa. Filmak antzinako tradizio horren funtsa ezagutu nahi du.


Nitrilozko eskularru berria aachen fortis - Erabili eta botatzeko productuak\nMailak: Erabili eta botatzeko eskularruak, Produktuak\nEskularru honek, batez ere, elikaduraren industrietan eta tailer mekaniko eta automobilgintzakoek zuten behar bati erantzuten dio. Sektore hauetan lan egiteko beharrezkoa da erabili eta botatzeko den, baina hausturekiko eta trakzioarekiko erresistentzia handiagoa duten eskularruak edukitzea. Medikuntzaren alorrerako erabiltzen direnak 6 Newton inguruko hausturarekiko erresistentzia du, eskularruaren arabera, aldiz, Aachen Fortis eskularruak 12 Newtonetako erresistentzia du. Trakzioarekiko erresistentziarekin berdina gertatzen da, medikuntzara bideratutako nitrilozko erabili eta botatzeko eskularru baten hausturarekiko erresistentzia %35 inguruan gainditzen duelarik.\nKontutan izan behar da eskularru mota bakoitzari emango zaion erabilera zein den. CV Protection-en laneko arlo bakoitzera espezializatzeko bidean gaude. Aipatu ditugun industrietan, beharrezkoa da lanaldi osoan erabili daiteken eta tresnekin, olioekin, petroliotik eratorritako materialekin… lan egitearen esfortzuak jasateko gai den eskularru bat edukitzea. Medikuntzan erabiltzen diren eskularruek berriz, behar desberdinetarako bideratu behar dira, izan ere, segurtasunagatik eta higieneagatik, eskularru bat gehienez 20 minutuz janzten delako eta zentzu horretan, arrisku kimiko, biologiko eta edozein mikroorganismorekin kontagiatzeko izan dezaketen arriskuaren aurrean erabiltzailearen eta pazientearen babesari ematen zaio lehentasuna.\nBere babespen maila altua dela eta, eskularru honek baita osasun-erabilerarako zertifikazioak ere ditu, gaixoa eta erabiltzailea arrisku biologiko eta kimikoengan babesteko, gaixoen azterketetan, lagin biologikoen ateratzeetan, zitostatikoen erabilereetan, eta tresnerien garbiketarako.\nProduktuaren deskripzio fisikoari dagokionez, urdin argiak dira, bere barruko azala leuna eta klorinatuta da, janzkera errazteko hautsaren beharrik gabe, eta dermatitisaren arriskua beheratzeko. Gainazala, baita leuna da ere, atzamarren puntetan ez ezik, non tratamendu berezi bat dute, heltzea hobetzeko.Ohikoak baino 5 cm eskumutur luzeagoa eta lodiagoa du, aparteko babesa emateko. Neuri hauetan esku dago: txikia (6-7), ertaina (7-8), haundia (8-9) y estra-haundia (9-10).\nInformazio gehiagorako, gure web orrian kontsultatu ahal duzue produktu hau, edo gurekin harremanetan jarri.


Le Vertek Garzonen bide berbera hartu duela salatu du Askatasunak - GARA\nEstatu frantsesak, Le Vert epailearen eskutik, «Hego Euskal Herrian Garzonek abiatutako bide berbera» hartu duela salatu zuen, atzo, Baionan, Askatasunak, Tana, Xilko eta Kanttu herriko tabernetan bezperan poliziak egindako miaketen harira eskaini prentsaurrekoan.\nAnaiz Funosas bozeramaileak adierazi zuen ez dakitela zehazki «ilegalizazio eta antzeko neurrietara» iristeko asmoa duen ala ez baina argi dela helburu bera bilatzen duela, hots, «Euskal Herriaren eta bere herritarren eskubideen alde diharduen esparru sozial eta politikoa kriminalizatu eta lanean ari den jendea kikildu eta etsiaraztea».\nAsteazkeneko miaketak nola gertatu ziren kontatu ostean, Funosasek nabarmendu zuen irailaren 24ko operazioarekin «lotura zuzena» dutela miaketok: «Orduan, Ducasse ostalariaren kontrako erasoak aitzakia hartuta, operazioak beste jomuga zuela argi geratu zen gerora. Oraingoan ere finantziazio eta diru kontuak ikertu nahi izan dituzte. Mugimendu abertzalea kriminalizatu nahian dabiltza».\nHerriko tabernetan poliziek izandako jokaera «erridikulua» izan zela gaineratu zuen Askatasunaren bozeramaileak: «Sartu eta berehala hasi ziren aulkiak kontatzen, barra neurtzen, botelak erdi hutsak zeuden ala ez ikusten... ».\nMiel Torrek hitzok berretsi zituen. Baionako herriko tabernako gerente izateagatik deitu zuten bertara eta gerora komisaldegian galdekatu zuten. «Galdera gehienak antolakuntzari eta diruari buruzkoak izan ziren. Etekinekin zer egiten dugun jakin nahi zuten», esan zuen Torrek langileentzat soldata duinak lortzeko dituzten arazoak nabarmenduz. «Xilkotik lau kartazaletan sartzen diren paperak eraman zituzten, ohiko erosketa txikietako fakturak eta antzekoak. Gure kontuak argi daude», esan zuen Torrek.\nHerriko tabernak jende orori eta herri mugimenduei irekiak dauden bilguneak direla gogorarazita, Parisko epaileak emandako urratsa oso larritzat jo zuen Funosasek: «Errepresioa areagotzen ari dira eta, hori, bake bidea jorratzeko egindako saiakeratik gatozenean. Estatu frantsesak ez du fitxik jakin izan nahi gatazkatik ateratzeko egin proposamenekin eta, ohi moduan, soilik mespretxuarekin erantzuten ari da».\n«Kasu honetan proiektu bat isilaraztea, herritarren hitza eta erabakia errespetatua izan dadin bilatzen duen proiektu abertzale eta ezkerrekoa isildu nahi dute baina, bihar, beste edonori neurri berak aplikatu diezazkiekete, bide honek desmasia guztiei atea irekitzen baitie» esan zuen gainerako mugimendu politiko guztiei dei eginez, «askatasun demokratikoen kontrako erasoaren larritasunaz» jabetu daitezen.\nBarne ministro espainolak atzo adierazi zuen Estatu frantsesak, asteazkeneko operazioarekin, Estatu espainolaren «terrorismoaren kontrako borrokaren eskema» bere egiten duela.\nManifestazioa larunbatean eta batzarra gaur D. Garazin\nEstatu frantsesaren «errepresioaren aitzinean» bi joera har daitezkeela uste du Askatasunak: «etsipenak jota txoko batean geratu gure gainean eror ez dadila desiratuz edo, beti egin dugun moduan, gure lanarekin eta borrokarekin aurre egin. Argi daukagu bide horri ekingo diogula oraingoan ere, lanari eta borrokari esker gero eta jende gehiago ulertzen ari baita konponbidea bide politiko eta demokratikotik etorriko dela».\nAlde horretatik, datorren larunbaterako, azaroak 17, arratsaldeko 17.00etatik goiti manifestazioa egingo du Askatasunak Ziburuko plazatik abiatuta, «Utzi Euskal Herria bakean» lelopean. Segik ere manifestazioan parte hartzeko deia egin du. Bestalde, irailean hasitako «muntaia polizial eta juridikoari» buruz, gaur bertan, Donibane Garaziko Administrazio Gunean, biltzar irekia antolatu dute arratseko 20.30ean. Yolanda Molina abokatuak, orduan espetxeratuak izan ziren Pantxo Flores, Mixel Barnetxe, Joan Bidart, Cedric Garai eta Xabier Perez Susperregiren kasuak azalduko ditu.\nOrain hiru urte antzeko operazio batean atxilotu eta urtebetez espetxeratu zuten Jean-François Lefort Askatasunaren garaiko bozeramaileak bere testigantza emango du. Errepresioaren aurkako erakundeak jakinarazi du tokiko hautetsi guzti-guztiak pertsonalki gonbidatu dituztela batzarrean parte hartzera. A.M.


Chat erruleta gabe iragarkiak - BIDEO-TXATA - BAI!\nHauek Dira best Apps for Komunikatzeko\ninterfazea zoragarri bat da erabiltzaile-interfazea\nBadira hainbat aplikazio eta sare Komunikazioa, ezta izengabe ere, eta Artikulu honetan izango dugu begiratu Horietako onenaApps horiek komunikatzeko aukera ematen Dizu, oso hurbiletik ezezagunekin mundu Osoko eta jendea prest berriketan Eta bete. hau da, ziurrenik app onena Komunikatzeko ezezagunen bat dotorea erabiltzaile-interfazea. Nahiz eta batzuk esan zuen, Bat da zabor, aplikazio hau Oso ezaguna da, askoren Artean Oso...\nEmakume bat Esperimentatu gizon Bat\nLibrearekin Dating neskak, emakumeak t-Shirts argazkiak, erregistroa gabe eta doanOraindik tipo bat bada, eta Bilatzen ari zaren aurkitzeko leku Bat, neska-lagun bat, check Out gune inkesta Datazio larriak Harreman bat sortzeko, familia, adiskidetasuna Eta adiskidetasunaren. Ohiko iragarkiak non ezagutu ahal Izango duzu, neska bat Maya. Free publizitate eskaintza asetzeko, gure Taula baten argazki Maya emakume Bitartekorik gabe.\nSaiatzen ari gara, erabiltzaileei gure Datazio gu...\nAsmakizun oharrak hemen eta orain, Erregistroa gabe eta doakoa da, Beste Santa Catarina webguneanUrria urria programa lagunduko duzu Ahalik eta denbora laburrenean, horrez Gain, telefono-zenbakiak gune kide, Lagun berriak aurkitzeko. Beste batzuk-onena Datazio gune Bat egin ahal izango duzu, Argazkiak eta telefono zenbakiak orain Betetzen, erregistroa gabe eta doan. Neska edo mutil bezala erantzuteko Chat eta Chat online Santa Cat...\nBerriketan Neska-nola Hasteko, gaiak, Komunikazio .\nNola ezin dut jarri harremanetan Neska bat\nChat neska bada pertsona bat Ez da ziur, auto-estimua Baxua da eta txiki, seme-Alabak batzuetan dute, hau bezala Jokatu puzzle zure hiztegiaNeskak maite SIESTA bat hartu, Beste solaskide, ez dakite nola Sorpresa bere karisma eta ez Dute izan nahi atleta bat. Hasi neska bat behar du, Besteak beste, erraztasuna eta erosotasuna. Ez bazaude ziur zergatik fuss Elkarrizketa bat hasteko da onena Gaia, izango da oharkabetu neska Arreta zure ...\nFree Datazio gune Emakumeen Burgas, Burgas\nnahiko altu bat, athletic, smart Eta ekonomikoa senarra\nLasai, gizarte, gizarte, maitasuna, bizitzan Behin, nahi dut pertsona bat Aurkitu beren soulmate, komunikazio direnek Elkar atseginaeta, ondoren, berriro. Naiz asmo handiko emakumea, jaio Nintzen modu honetan, I egongo Da, modu honetan. Baina familia balioak handiagoak dira Niretzat baino, Oro har, eta Hau da, askoz ere garestiagoa Da karrera. Bere nagusia positiboa, uste dut, Kalitatea da: lan egiteko gaitasuna, Pazient...\nNola ezkontzeko, Suediarrak, Zoriontasuna gizon Suedia, familia eta harremanak\nEz dute etxeko lanak banatu sartu gizonezkoak eta emakumezkoak, beti prest batzuk hartu, kezka ekonomikoak berakHorrez gain, ez dira taciturn, otzanak, sentimental, principled eta garrantzitsuena, fidagarria da. Beraz, errusiar emakume askok nahi gizon Suedia bat da, turismo-bidaia honetan oparoa herrian. Bere abantailak dira - duzula ziurtatu abantaila guztiak bizi herrialde honetan, miretsi bere beauties, berretsi nahi du...\nDatazio gune Okinawa, free Adiskidetasun harreman Serio bat Egiteko,\nHau egin behar zure egoera hobetzeko\nMutiko, neska, erretratua, Okinawa, Internet Bidez, beste askok bezala, zerbitzuak, Industria, duzu, du luze sartu Gure bizitzaAsko izateaz istorioak sortzeko, entzun Ahal izango duzu ezagunen Internet Bidez, laguntzen aurkituko duzu zure Soulmate bat, etorkizun sendoa familia, Baina ez da beste joera. Estatistikak arabera, dibortzio-tasa izan Zen handiagoa, hau delako ezkontza Iraun ez da urte bat Baino gehiago. Zer gertatzen da. Bateraga...\nGUNE FREE FREE ORRIA"Best emakume bakar singles"Home page"Emakumeen ezkontza"\nZer pertsona horiek ziren egin nahian\nulertu eta onartuNik ere ados berriak jaso, eguneratzeak, jakinarazpenak eta mezuak beste profilak posta elektroniko bidez, eta bidali daiting doan. Gero eta jende gehiago munduan zehar dira bilera konektatuta. Free Datazio gune free online Zain da onena aurkitzeko gizon eta emakume bakarra da zure hiria. Bilaketa-profilak larriak harremanak, adiskidetasuna, flirting, elkarbizitza, eta ezkontza.\nFree Datazio guneak lagundu dute mi...\nਮੁਫ਼ਤ ਫ਼ੋਨ ਦੀ ਕਾਲ ਦੇ ਨਾਲ ਫੋਟੋ\nFree chat bideo free Datazio helduen sexu sarrera bideoak online ezagutzeko larriak harremanak chat erruleta sarrerak watch video hitzaldian bete free bete harreman bat online bideo txat gelak Topaketak chat erruleta plus batekin neska


Igartzako Monumentu Multzoko aldaparoa berrituta - Beasaingo Udala\nIgartzako Monumentu Multzoko aldaparoa berrituta\nZaborrak eta ur zikinak itxuraldatua zeukaten eremua garbitu eta hobekuntza lanak burutu ditu Udalak\nUra ponpatzeko makina berria jarrita uraren mugimenduak bizitasuna emateaz gain algen sorrera eragotziko du eta ingurua lorez apaindu da. Errotaren ondoko aldaparoaren zatirik sakonena itxitura batekin babestuko da\nIgartzako Monumentu Multzoaren beste eremu bat berritu egin du Udalak. Honela bere balioa indarrean jartzeko helburuarekin ur-kanala eta aldaparoan hainbat berritze lanak burutu dira. Zikin egotetik garbi eta ikusgarri bihurtu da honela eremu hau eta ur korronte sortuta aldaparoaren inguruari bizitasuna eman zaio.\nHonela bada, urez hustu eta aldaparoaren hondoan zeuden zaborrak garbitu ostean ur-ponpagailu bat jarri da. Makinarekin, ura mugimenduan jarri da, aldaparoaren toki sakonenetik hartu eta ur-kanalaren muturretik isurita korrontea sortu da kanalean. Bizitasuna eta mugimendua eragiteaz gain pareta eta hondoan algak sortzea eragotziko da.\nUbidearen inguruan ere beste lan batzuk burutu dira. Albo bateko petrilean hainbat lorontzi jarri dira korten altzairuarekin. Ur kanala edertu eta atontzeaz gain zikinak ez botatzeko eremua babestu ere egingo du. Hurrengo lana, ur-kanalaren zubitik aurrera errotaren alboan, lorontzi eta beirazko baranda jartzea izango da. Itxitura honek, aldaparoak sakontasun gehien duen zatira sartzen ez uzteko funtzioa beteko du arriskua saihesteko. Beste eginkizunen artean, aldaparoaren inguruan Igartzako Monumentuari buruzko informazioa adierazten duten panelak ere berrituko dira.\nUr-kanala eta aldaparoaren garbiketa lanetan errotako antepara trabatzen zuten harri eta zabor asko atera dira. Ondorioz eta txukuntze eta berritze lanen ondotik, dagoena zaindu eta errespetuz gordea izan dadin jokaera ona izatea eskatzen du Udalak.\nAldaparoa berritzeko lanak, Akupuntura urbanoaren filosofiari jarraituz egin dira. Asmo nagusia, toki edo eremu degradatuak, erabilera urrikoak berreskuratu eta biziberritzea du helburu. Honela, espazioen aprobetxamendua handitu eta herri, atsegin, eroso eta irisgarriagoa eraikitzeko.


Eiken klusterrak 4.0 eraldaketarako gida bat aurkeztu du - SPRI\nEiken klusterrak 4.0 eraldaketarako gida bat aurkeztu du\nIkerketa hori edukien eta industriaren sektoreetara zuzenduta dago.\nIraultza digitalak, alegia Gauzen Internet, adimen artifizial, datuen analitika, errealitate birtual eta antzeko teknologiei lotua dagoenak, aukera berriak zabaldu dizkie baita edukien sorkuntza eta banaketako sektoreei ere. Ikus-entzunezkoen, publizitatearen eta sorkuntzaren sektoreetako enpresentzat oso garrantzitsua da jakitea zein erronka eta aukera sor daitezkeen sektore industrialekiko kolaborazioaren bidez, baina etorkizuneko eszenatoki hori konplexua da, eta batzuetan zalantzak eta ziurgabetasunak sortzen ditu.\nEdukien sektorean diharduten 130 enpresa inguru biltzen dituen Eiken klusterrak azterlan bat egin du, sektore horietako profesionalei laguntzeko eraldaketa digitalerako bidean. “Gida hau sortu dugu ohartu ginelako gure bazkideek laguntza behar zutela bidaia honetan. Gure lau azpi-sektoreetako enpresa askok (ikus-entzunezkoak, publizitatea, hizkuntzaren industriak eta kulturaren industriak) ez dakite nola ekin eraldaketa horri” azaldu du Fran Valmañak, Eiken klusterreko zuzendariak. “Era berean, gida hau beste arlo batzuetako konpainiei ere zuzentzen zaie, hala nola teknologi zentroei, makina-erreminta sektoreari eta ia edozein sektore industriali, lankidetzarako aukera berriak irekitzen dituelako”.\nEiken 4.0 gida datorren azaroaren 9an aurkeztuko da, Euskalit Fundazioak antolatutako Kudeaketa Aurreratuaren 23. Europar Astean, UPV/EHUko Bizkaia Aretoan. Gida prestatzeko, Mondragon Unibertsitateak ikerketa-lan bat egin du klusterreko enpresek eginiko ekarpenetatik abiatuta, eta bere helburua da edukien sektorerako erronka espezifikoak identifikatzea. Besteak beste, gidan aztertzen da nola eboluzionatu dezaketen etorkizun hurbilean balio-katearen fase desberdinek, hau da, sorkuntzak, agregazioak, banaketak, kontsumoak eta publizitateak. Orobat aztertzen da zein aktore berri sartuko diren fase horietan.\n“Kluster gisa, gure helburuetako bat da lankidetzarako aukerak ugaritzea, sektore desberdinetako enpresek bat egin dezaten elkarrekin proiektuak garatzeko. Aukera asko dago, baina ingurunea konplexuagoa da” adierazi du Fran Valmañak. Ekosistema berri horretan balizko aliantza berriak sortzen dira enpresa industrialen eta edukien arloko profesionalen artean errealitate birtuala lantzeko, bideoak sortzeko edo aplikazioak garatzeko.\nAzaroaren 6tik 17ra egingo den Kudeaketa Aurreratuaren Europar Astean 72 erakundek antolatutako 48 ekitaldi programatu dira. Euskalit Fundazioak Eusko Jaurlaritzaren laguntzarekin (SPRI Taldearen bitartez) koordinatutako ekitaldi horrek bere 23. edizioa egingo du aurten.


Ertzainak: «Todo esta correcto» • ZUZEU\nErtzainak: «Todo esta correcto» –\nJoxe Begiristainek Goiberrin.\nOtsailaren 4an, arratsaldeko 18.00etan, eta Ataunera bideko Lazkaoko azken biribilgunean, Ertzaintzaren trafiko-kontrolean geratu arazi gintuzten, automobilez gindoazela. Ertzaina espainolez zuzendu zitzaidan. Nik, mesedez, euskaraz egiteko. Nire iritzi subjektiboan, nire jarrerak ezustean harrapatu eta burla-haizea zerion irribarrez joan zen beste ertzain baten bila (4 bazeuden gutxienez) eta hark eskatu zizkidan, euskaraz, automobilaren paperak eta gida-baimena.\nErtzainak: «Todo esta correcto» Ertzainak: «Todo esta correcto» Ertzainak: «Todo esta correcto»\nItziar Ituño Argian: "Madrilera joan nintzen lan egiteko aukerarik ez nuelako Euskal Herrian"\n5 pentsamendu “Ertzainak: «Todo esta correcto»”-ri buruz\nNaparroan 2019-03-09 09:53\n(Txaloen emotikonoa) Denok eraman beharko genuke idazki honen edo antzeko baten kopia bat!\nAitzol Azurtza 2019-03-09 12:25\nElkarrizketa espainieraz hasi duen ertzainari euskaraz hitzegin diezagula eskatzea tratamendu nolabait erasokortzat har lezake agenteak.\nNire ustez ertzainei modu burutsu eta sotilagoan egin behar zaie aurre; ertzaina mintza dadila nahi duen hizkuntzan (ziur aski ulertuko bait diogu) eta herritarrak ere erantzun diezaiola nahi duenean (gure kasuan euskaraz). Hala, ertzainak ezin egotz diezaguke jazartu gatzaizkionik eta hark ezingo gaitu gure hautazkoa ez den hizkuntza ofizialean erantzuna ematera behartu.\nHona hemen aurreko udan Erandioko udaltzain batekin izan nuen hitz-trukaketa, non aurrean aipatutako taktika erabili nuen.\nBilborako autobusaren zain nengoen autobus geltokian, eskusoinua aldamenean neramalarik. Udaltzaintza patruila bat geltoki aurrean geratu eta autotik udaltzain bi irten ziren (gizona eta emakumea ziren). Gizonezkoak egin zizkidan galderak (honelako zerbait):\n-Hark: ¿Qué haces aquí?\n-Nik: Autobusaren zai nago.\n-Hark: ¿Qué llevas ahí?\n-Nik: Akordeoia. Klasea izan det oraintxe.\n-Hark: DNIa erakutsi mesedez (oraingoan euskaraz)\nEz nion euskaraz hitzegin ziezadala eskatu baina euskara erabiltzeko nire eskubideari ez nion uko egin. Azkenean, Erandioko udaltzain euskaldunak hizkuntzaz aldatu eta hirugarren galderatik aurrera euskaraz egin zidan.\nNekeza eta maiz iraingarria da hala ibili beharra baina nahiago dut nire helburua era sotilean lortu (ertzain eta udaltzainei euskaraz erantzun ahal izateko helburua), eskaera zuzenek sortzen duten giro txarrari borroka giroan aurre egin baino.\nMikelats 2019-03-09 15:25\nErtzaintza kinki, txusma eta lunpenez beteta dagoela ez da berria. Lehen promozioetako EGIko gazteak salbuetsita, espainol hutsak, gehienak. Gaineta, “zipaio” deitzea ez da kasualitatea, inperio (espainola)ren zerbitzuko indar “indigena” izanda. Ez dakit zerk harritzen gaituen\nhatxe 2019-03-11 09:26\nInazio Usarraldek ere horren gainean berba egin du Emuneko blog honetan: Eskubidedun oso gara?\neuskaldun bat 2019-03-11 09:43\nIdazki baten kopiaz ari zarete hitzegiten eta nik ez dut idazki hori ikusten inon. Zer idazkitaz ari zarete?


Izpilikua (Lavandula angustifolia Miller) | Consumer\nNerbioen aurkako erremedio eraginkorra\nEgilea: maitezudaire 2003-ko uztailak 30\nIzpilikua Mediterraneoko eskualdeetako landarea da, baratze eta lorategietan maiz landatzen da eta soroan berez hazten da. Erromatarrak bainuaren ondoren lurrindu egiten ziren (garbitzetik, Lavandula), eta izpiliku-sorta bat eramaten zuten arropen artean, intsektuak uxatzeko eta aroma leun eta delikatua emateko.Izpilikua ere (nahiz eta espezie desberdinak izan) oso landare ezaguna da, batez ere kosmetikaren alorrean, bere estraktua lurringintzako produktu askotan erabiltzen baita, hala nola kolonietan, xaboietan, olioetan…\nfuntsezko olioak nerbio-sistema zentralaren lasaigarrien, hipotensoren, infekzioen aurkakoen eta bakteriziden propietateak ditu.\nIzpilikuaren loreak urdin-biolazeo kolorekoak dira eta oso aromatikoak diren buruxketan multzokatzen dira, usain bereizgarria ematen dutenak. Landarea udan loratzen da eta loreak uztail eta abuztuan biltzen dira sendatzeko. Irekita daudenean, loreak biltzen dira, zati interesgarria sumitate loratua baita; beraz, izpilikua hartzeko momenturik onena egun eguzkitsua eta goizean ondo sartzea da. Osagai alkoholikoak dituenez, itzalean eta 35 °C-tik beherako tenperaturan lehortu behar da. Zenbat eta tenperatura handiagoa, orduan eta alkohol gehiago lurruntzen da, esentzia aldatu egiten da eta landarearen jarduera terapeutikoa galdu egiten da.\nPropietateak eta argibideak: Izpilikuaren osagai nagusia funtsezko olioa da, alkohol terpenikoak (linalola, geraniola eta borneola) eta esterrak dituena, besteak beste, nerbio-sistema zentralaren lasaigarrien, hipotensoren, infekzioen eta bakteriziden eraginez. Izpilikua nerbioak eta antsietatea, suminkortasuna, insomnioa, takikardia eta migrainak baretzeko konponbide eraginkorra da. Digestio-tonikoa ere bikaina da, gasak kanporatzen eta bihurri desatseginak kentzen laguntzen baitu. Jarduera lasaigarri, antiseptiko eta orbaintzaileagatik, erabilera topikoan, min erreumatikoak, larruazaleko infekzioak, zauriak, intsektuen ziztadak eta abar tratatzeko erabiltzen da.\nBadaezpadako neurriak: Haurdunaldian, edoskitzaroan, sei urtetik beherako haurrei eta era askotako arazo gastrointestinalak dituztenei (gastritisa, ultzerak, kolon narritagarria, kolitisa, etab.) izpiliku-olio esentzialak ez ematea gomendatzen da. epilepsia, parkinsona edo bestelako gaixotasun neurologikoak.Funtsezko olioak ukipen-dermatitisa eragin diezaieke pertsona sentikorrei, eta dosi handitan neurotoxikoa da.\nKonbinatzen dituen landareak: Izpiliku-infusio bat presta daiteke, beste landare lasaigarri batzuekin nahastuta: ezkia, mitxoleta, melisa, pasiflora eta hiperikoa. Migrainak dantzaldiarekin batera tratatzeko erabiltzen denez, dantzaldiaren zapore bizia leuntzen du. Digestioak hobetzea bada, manzanilla, poleo, menda, erregaliz eta anisarekin batera jan daiteke.\nIzpiliku-loreak lurrunetan destilatuz, kolore horretako olio esentziala lortzen da, hori ilunetik hori berdexkara, lurringintzan asko erabiltzen dena. Zurtoinetatik funtsezko olio pixka bat ere lortzen da, nahiz eta haren aroma ez izan loreena bezain delikatua. Izpiliku-olioa baliagarria da intsektuen ziztadek eragindako eragozpenak arintzeko. Gehien erabiltzen dena kosmetika eta aromaterapia dira, usain leun eta baltsamikoagatik funtsezko olio askorekin nahasten baita. Ingurumen-lurrungailuetan erabiltzen da, bainuetan, lore-uretan, kolonietan, lurrinetan, lozioetan…\nIzpiliku-infusioa nerbioak lasaitzeko konponbide eraginkorra da. Horretarako, ura irakin, katilu bakoitzeko izpiliku-putzu bat gehitu, eta ontzia tapatuta eta atsedenean utzi minutu batzuetan. Jan ondoren, egunean bi katilu hartzea gomendatzen da.\nIzpiliku-alkohola oso egokia da marruskadurak sortzeko eta muskulu-tentsioak baretzeko, bai eta zirkulazioa aktibatzeko eta nekea arintzeko ere, tanta batzuk gehitzen bazaizkio bainu bero bati. Izpiliku-alkohola erraz egin daiteke: 90º-ko alkohol litro bati 30 g izpiliku-esentzia gehitu, bi egunez beratzen utzi, produktua ontzi hermetikoan eta leku ilunean iragazi eta gorde.\nLore lehorrek arropa lurrindu eta txitak uxatu egiten dituzte. Horregatik, armairuetan edo arropa-poltsikoetan izpiliku-loreak dituzten poltsatxo txikiak jar daitezke.\nerremedio Flores-eu Lavanda-eu lavandula-eu olio esentzial\nLoreekin janaria prestatzearen plazera ezagutzea\nIsraelgo zientzialariek letxugaren antzeko kaloria-maila duten "lore jangarriak" ekoizten dituzte


Rockbox - Librezale.eus\nRocbox MP3 erreproduzitzaileentzako kode irekiko firmware alternatibo bat da. Besteen artean Apple iPod, Archos Jukebox, iRiver H10, Philips GoGear, Toshiba Gigabeat eta Olympus m:robe irakurgailuetan instala daiteke.\nBideoak ikusteko aukera, berez ez zeukaten gailuetan.\nFM irratia, grabatzeko aukerekin.\nInterfazeko gai pertsonalizatuak.\nAbesti zerrenda dinamikoak.\nDiskoen azalak ikusteko aukera, berez ez zeukaten gailuetan.\nLotan jartzeko tenporizadorea.\nApple iPodetara fitxategiak arakatzaile arrunt baten bidez pasatzeko aukera...\nHorietaz gainera, plugin edo gehigarri ugari ditu: pictureflow (itunesen coverflow), testu editorea, kalkulagailua, *lrc motako letra fitxategiak soinuarekin sinkronizatzeko aukera, egutegia, metronomoa, erresistentzia kolore kalkulagailua, eta abar. Baita jokoak ere: doom, xakea, bakartia, sudokua, jackpot eta beste hainbat.\nErreproduzigailuko menu nagusiak euskaraz erabiltzeko prest daude, 3.10 bertsiotik aurrera euskara berez instalaturik dator. Rockboxaren gehigarri bakoitzak bere itzulpen fitxategia du eta banan bana itzuli behar da. Gehigarriok itzuli gabe daude.\nRockbox instalatzeko errazena Rockbox Utility programa erabiltzea da. Zure erreproduzigailu konkretuarentzako gida irakurtzea komeni da.\nOrrialdearen azken aldaketa: 26 azaroa 2019, 01:13.


Bilboko iktaldia: ezker-eskuin, bi dantzari, Mireia Zarate, Andoni Ortuzar, Gorka Alvarez Aranburu eta Oscar Alvarez Gila (arg. SAF)\nBilbo, Bizkaia / Buenos Aires, Argentina. 1921eko uztailaren 9an gertatu zen, Buenos Airesko Laurak Baten: San Fermin jaiak gogoan eta Argentinako Independentziaren Egunean --105 urte lehenago, 1816ko uztailaren 9an gertatua-- ikurrina era ofizialean eta ospe handiz jaso zen munduko euskal etxeetan dekanoa zen eta den Buenos Aireseko Laurak Bat-en. Gertaera hura mugarria izango zen ikurrinaren historian eta geroko bilakaeran, euskaldun guztien baterako ikurtzat hartzeko hazia erein baitzuen. Eta hori gogoratu da ostiralean, uztailaren 9an, Buenos Airesen (Laurak Baten) eta Bilbon (Sabino Arana Fundazioan) aldiberean egin eta streaming bidez hedatutako ekitaldian.\nLaurak Bat Euskal Etxea eta Sabino Arana Fundazioa antolatzaile, ekitaldiak euskal diasporak Argentinari zein Euskadiri historian egindako ekarria ere aitortu nahi zuen, Bilbon eta Buenos Airesen, ikurrina bi hiriburuetan mastaratuta, izan ere Laurak Bat Euskal Etxetik gertu dagoen Buenos Aireseko Montserrateko Andre Mariaren parrokian bedeinkatutako bi ikurrin. Euskadin, Jaurlaritzako Kanpoko Euskal Komunitatearentzako zuzendari Gorka Alvarez Aranburu gidari, eta Sabino Arana Fundazioko Mireia Zarate, EAJ alderdiaren EBBko buru Andoni Ortuzar eta Oscar Alvarez Gila historialaria euskal oihala igotzen partaide.\n[alboko irudian, ikurrinaren igoera Buenos Airesko Laurak Bat-en egoitzan, hiriburuko General Belgrano 1144 helbidean, Montserrat auzoan (arg. SAF)]\nBere hitzetan, Gorka Alvarezek kanpoko euskal komunitatearen lana goraipatu zuen, izan ere “gure Herriaren ametsa egia bihurtu baitu, gure herriaren hiru errealitate politikoak bat eginda: Hirurak bat, Laurak Bat, Zazpiak Bat, Euzko Alkartasuna, Euskal Odola, Denak Bat... Euskal etxe batean sartzen denak edo kanpoan euskaldun sentitzen denak Pirinioen bi aldeetan hedatzen den herri bereizi eta bakar bateko kide sentitzen du bere burua. Gure zaharrek irrikaz desiratu izan zuten ametsa eta belaunaldi berriek lortzen jarraitu dugun asmoa. Euskal diaspora euskararen herriaren anaiarteko batasun horren adibide garbia da”, adierazi zuen.\nBuenos Airestik, Laurak Bat euskal etxeko lehendakari Jose Gabriel Anituak, Mendeurrena oroitu zuen, zera esanez: “100 urtez Ikurrinak eraso bortitz eta presio sinbolikoak jasan izan ditu. Ikurrina jaso zuten egunean bertan, gutxiengo ziren elkartekide batzuek salatuta, Montserrat auzoko komisarioa hurreratu zen euskal etxera, ikurrina kentzeko aginduarekin; baina euskal etxeko lehendakari Niceto Echenagusiaren parte-hartzeak, Errepublikako presidente Hipolito Irigoyenen lagun hurkoa baitzen, poliziaren hasierako asmoak gera arazi zituen eta salaketa artxibatzea lortu. Geroztik, urteen poderioz euskaldunon ikur sendoa bilakatuta, kexa diplomatikoen presioak ere jasan zituen erregimen ez-demokratikoen garaian, frankismoa lagun”, azaldu zuen Laurak Bateko lehendakariak.\nEraso horiek guztiak gorabehera, Anituak gogorarazi zuen ikurrina “ez zela inoiz jaitsi eta urteak joan ahala euskal nazioaren ikur bilakatu zela”. “Gaur, Argentinan, ikurrina euskaldun guztien ikurtzat hartzen da. Horren erakusgarri, eranskailuak ikusten ditugu autoetan eta leihoetan, euskaldunen ondorengo argentinarrek nortasunaren erakusgarri hartu baitute, berezko ikur gisa, duela 100 urtetik hona”.\nBere aldetik, Oscar Alvarez Gila historialariak, euskal diasporaren ikerketan trebatua eta “Antes de la Ikurriña: Bandera, símbolos e identidad vasca en América (1880-1935)” liburuaren egilea, nahigabetuta agertu zen gaur egun “diaspora oraindik ere Euskadiko memoria historikoan oso ahaztua” dagoelako, nahiz eta “gure iraganaren une askotan, eginkizun garrantzitsua izandakoa den euskal nortasuna eratzen eta sendotzen”.\n[Mireia Zarate, Oscar Alvarez, Gorka Alvarez eta Andoni Ortuzar ikurrinari eusten (arg. SAF)]\nEta aipatu zuen diasporan jazo zela ikurrina behin-betiko aitortzeko urratsa. “1921eko uztailaren 9an, Buenos Airesko Laurak Bat Euskal Etxea izan zen ikurrina euskal nortasun nazionalaren ikur moduan jaso zuen lehen erakunde ez-politikoa. Pauso txikia izan zela eman lezake, baina ikurrina pixkanaka-pixkanaka hamarkada hartan onartzeko lehen urratsa izan zen, bai diasporan, bai euskal lurraldean. Eusko Ikaskuntzak ikurrina euskal banderatzat hartu behar ote zen aztertzeko txostena egin zuenean, diasporako euskaldunek ikurrina esangura horrekin erabiltzen zutela argudiatu zuen, besteak beste. 1936an, lehenengo Eusko Jaurlaritzak ofizialdu zuen ikurrina, eta horixe izan zen istorio honen amaiera ona”, azpimarratu zuen.\nEuskal diasporaren eginkizun erabakiorra\nSabino Arana Fundazioko presidente Mireia Zaratek eman zion bukaera ekitaldiari, gailenduz euskal diasporaren eta euskal etxeen partaidetza Euskadik nazio gisa duen etorkizunean.\n“Bere burua maite duen herri orok bere historia ondo ezagutu eta zabaltzen jakin behar du. Emigrazioa fenomeno etengabea izan da nazio gisa izan dugun bilakaeran, eta Amerika izan dugu helmuga nagusia. Emigrazio haren ezaugarri nagusietako bat izan zen diaspora bat sortarazi zuela, bere euskal sustraiei lotutako nortasun-sentimenduari eutsi, eta finkatu zen herrialdeekiko konpromiso irmoa uztartzen jakin zuen diaspora bat, herrialde bakoitzeko garapenean eta ongizatean engaiatuta eta, horrekin gure aberriaren izen ona ere prestigiatuz”.\nSabino Arana Fundazioko presidenteak “mundu osoan zehar dauden euskal etxeek egindako lanaren balio izugarria eta garrantzi estrategikoa” aitortuz amaitu zituen bere hitzak, “gure kulturari eutsi eta hurrengo belaunaldiei pasatu diezuelako”.\nEkitaldia “Agur Jaunak” kantatuz burutu zen.


Urduña, historiaz betetako enklabea | | Berria\nNerbioiko ur-jauzia Urduñatik hurbil dago. URDUÑAKO TURISMO BULEGOA\nErdigunean kokatutako Foru Plaza zabal eta arkupeduna da udalerriko elementu nagusietako bat. Gaur egun, Euskal Autonomia Erkidegoko Erdi Aroko plazarik handiena da, eta hainbat mendez toki estrategikoa izan zen, mesetatik itsasorantz zihoazen salgaiak salerosteko (artilea, burdina, aleak, arraina, tapizak, triptikoak eta erretaulak, eta abar) eta horiei zergak ezartzeko gunea baitzen.\nHiri honek ezkutatzen duen kontakizun historikoa ezagutzeko modurik onena bisita egitea da, besteak beste, Zaldibar edo Diaz Pimienta, Mimenza, Olaso eta Velasco jauregietara, Larruazabalgo Batzarretara, Aduanara, Antzinako Andra Mariko santutegira, tokiko gremioei buruzko Orduña Hiria Erakusketa Gunera edota saltoki historikoetara.\nBisita gidatu interesgarriak egin daitezke Urduñan. URDUÑAKO TURISMO BULEGOA\nIngurune natural eta paisajistikoa ere bada Urduñaren xarma, aire zabalean jarduera ugari egiteko aukera baitu. Txango ederrak egin daitezke inguruetan. Nerbioiko ur jauzia ikusteko, besteak beste.\nEgungo osasun egoera dela eta, aldez aurretik izena eman behar da bisita historikoetan zein natura ekintzetan parte hartzeko. Interesa izanez gero, Urduñako Turismo Bulegoarekin harremanetan jartzeko aukera dago, bulegoan bertan (Foru Plaza, 9, 48460 Urduña), 945-38 43 84 telefono zenbakira deituz edo turismo@urduna.com helbidera idatziz.\nUrduñako udalak babestutako edukia


EUSKADI.-Euskadi-Cuba elkarteak Kubako iraultzaren 50 urteei buruzko dokumentalen eta filmen ziklo bat antolatu du Gasteizen\nEuskadi-Cuba elkarteak Kubatar Iraultzaren 50 urte izeneko dokumentalen eta fikziozko filmen zikloa prestatu du Gasteizko Ignacio Aldecoa kultur etxean, otsailaren 10, 17 eta 24an, eta martxoak 10, 17 eta 24an. Saio guztiak 18:30etan hasiko dira, antolatzaileek azaldu dutenez.\nLehenbiziko filma El hombre de Maisinicu (1973) izango da, Manuel Perez Paredesena, otsailaren 10ean, eta lehenengo dokumentala, berriz, otsailaren 17an izango da ikusgai, egile beraren La solidaridad internacional (2004) alegia.\nOtsailaren 24an, Rogelio Parisen Kangamba (2008) pelikula estreinatuko da, eta martxoaren 10ean, Una isla en la corriente (2004) izenburuko dokumentala emango dute, Daniel Diaz Torresena.\nDaniel Diaz Torresen beste pelikula bat izango da Euskadi-Cuba elkarteak antolaturiko zikloaren hurrengo hitzordua, martxoaren 17an, Hacerse el sueco (2001) filmarekin. Bukatzeko, martxoaren 24an, Rebeca Chavezek zuzenduriko Entre el arte y la cultura dokumentala izango da ikusgai.\n350 aldiz ikusita


Pedro Iturralde - - Alea.eus\nIgor Muñoz Oñederra 2020-11-20 10:00\n"Ez zuen beste batzuek konposatu dutena errepikatzen duen musikari hutsa izaten amaitu nahi"\nNazioarte mailan ezagunak diren Euskal Herriko zenbat musikari ezagutzen ditugu? Urriak dira oso, hortaz, baldintza hori betetzen duen Pedro Iturralde Ochoa saxofoi-jotzailearen figura aldarrikatzera natorkizue gaurkoan.\nAzaroren 1ean hil zen Iturralde, Madrilen, 91 urte zituela. 1929. urtean Nafarroako Faltzes herrian jaio zen, Arga ibaian errota gobernatzen zuen familia baten altzoan. Aita trebea zen harizko musika-tresnekin, berak kutsatu zion Pedritori musikarekiko maitasuna. Bost urterekin, bronkopneumoniaz gaixotu, eta, diotenez, medikuak birikak indartzea eskatu zion; bistan da urte batzuk beranduago saxofonista bihurtutako gaixoak agindua zintzoki bete zuela.\nHasierak Faltzesko bandarekin herriz herri eta jaiez jai jotzen eman zituen, 15 urterekin Logroñoko Café Comercio-n jotzeko lehen eskaintza profesionala izan arte. Hortik aurrera musikak mundu osotik bidaiatzera bultzatu zuen: Katalunia, Portugal, Maroko, Argelia, Tunez…, soldadutzak etxera bueltan ekarri zuen arte.\nIturralde ez zen konformista, ez zuen beste batzuek konposatu dutena errepikatzen duen musikari hutsa izaten amaitu nahi, originala izan nahi zuen. Espainiako musikari klasikoek (Falla, Granados, Albeniz...) musika klasikoa arabiar-andaluziarrekin uztartu bezala, berak bere estilo propioa landu nahi zuen. Gogo horri helduta eta Lorcaren kantutegi herrikoiari zion mirespenak bultzatuta lortu zuen akaso bere bizitza musikaleko lorpenik txalotuena, Jazz Flamenco (1967), jazza flamenko zertzeladez margotu zuen proiektua. Berlinen grabatu zuen maila handiko boskotea bidaide zuela, tartean Paco de Lucia gaztea. Jazz flamenkoaren inguruan hiru disko argitaratu zituen: Jazz Flamenco I eta II eta Flamenco Jazz. Binilo-bildumagileen artean oso artikulu preziatuak.\nArrakastak lasaitu ordez, erronka berri bila jo zuen: Berkleeko musika unibertsitean ikasi zuen, Madrilgo Goi Mailako Musika Kontserbatorioko saxofoi katedra lortu, munduko jazz jaialdi ospetsuenetan parte hartu, orkesta sinfonikoetan bakarlari gisa jo edo pop-rock taldeentzat (Serrat, Aute, Urko, Mocedades, Burning…) grabatu zuen.\nBetiko joan bazaigu ere, handia da utzitako ondare musikala. Pedro Iturralde, izarretan bego, hortxe Duke Ellington, Coleman Hawkins, edota Tete Montoliuren aldamenean...


900 lagun Azpeitiko Berdura Plazan bazkaltzen... - Aitor Unanue - Uztarria (Azpeitia)\nHemen zaude: Sarrera » Komunitatea » Aitorunanue »\nAitor Unanue | Iritzia\n2018ko uzt. 13a, 12:19\nGuztiz eraberritua ikusten dugun Azpeitiko Berdura Plazan jatorduak egitea ohiko bihurtzen ari zaigu. Herriko jaien atarian, aipatzekoa da bere historiako egun esanguratsu bat. Honakoa:\n1936ko ekainaren 14a, igandea, Nekazarien III. egun handia. Urolako trenak izango zuen estimurik egun hartan, milaka nekazari eta abertzale bildu zirelako herrian. Herriko taberna guztietatik eraman zuten jatekoa eta edatekoa Berdura Plazara; sekulako jai giroa sortu zen, lagunarte giroa, 900 lagun bazkaritan. Kafea hartu eta bertsolariak izan ziren: Txapel, Zepai, Uztapide eta Baserri. Urte hartan, lau bertsolari horiek Euskal Herriko Bertsolari Txapelketako finalean aritu ziren; azken hori, gai jartzaile lanetan. Final hartan Txirritak jaso zuen txapela. San Sebastian bezperan jokatu zen, Donostiako Viktoria Eugenian. Finalaurrekoetako bat Azpeitiko Berdura Plazan bertan jokatu zen, 1936ko Urte Berri egunean.\n1936ko ekainaren 14ko jaiak, bazkalondoan, zezen-plazan jarraitu zuen. Herri kirolen jaialdia izan zen. Leporaino bete zen plaza. Aurrena lau aizkolari aritu ziren. Gero, sokatiran herriartekoa jokatu zuten: Azpeitia, Oiartzun eta Hernani elkarren aurka. Aurreneko biek jokatu zuten finala. Jaialdia agurtzeko, aurrez Berdura Plazan aritutako lau bertsolariak eta Andoaingo Etxeberria —urte hartako txapelketa nagusiko finalista hau ere— aritu ziren.\nEgun hartarako ere iragarriak zeuden harri-jasotzaileak, lasterkariak, irrintzilariak, dantzariak eta hizlariak.\nEuskal pizkundearen adierazpen esanguratsu bat izan zen Azpeitia egun hartan: 1936ko ekainaren 14a, pizkunde haren azken egunetakoa. Hilabete pasatxora, uztailaren 18an, etorriko zen guzti hari amaiera emango zion estatu kolpea, altxamendu militarra.\nPizkunde hartan euskal nekazariak elkartu eta antolatu egin ziren; kontsumo kooperatibak sortu; bertsolariak kaleratu eta Euskal Herriko bertso txapelketak antolatu; Euskal hezkuntzan lehen urratsak egin; euskararen egunak antolatu; euskal dantza taldeak osatu; euskalgintzan aurrera egin; langileak antolatu, sindikatuak sortu... Lau hamarkadetako frankismoak etengo zuen hura guztia, eta gure herriaren memoriatik zati oso bizi hura guztia ezabatu nahi izan zuen.\nBide bazterrak arakatzeaz gain, badugu gure artxibategiak aztertzen lanik, orduko Euskal Pizkundeari estalkia zehaztasunez altxatzen hasteko. Nor ginen jakinez, nor garen hobeto ulertuko baitugu.


Maite Olano, Egilea hemen ZUZEU\nBetiko zalantza ekartzen du Lilatoiak. Emakumeentzako soilik den ekitaldi bat ospatzea beharrezko da? Ez al da atzerapausoa? Emakumezkoek sartu ezin duten elkarterik ez badugu nahi, gizonezkoek parte ...\nGaur ere, martxoak 8 - “Ni ez naiz feminista”, edo “ni ez naiz feminista eta ezta matxista ere”. Askotan entzuten ditut esaldi horiek gaur egun ere. Gizonen ahotik, baina baita emakumeen ahot...\nRolling Stone aldizkariak egin dio elkarrizketa 16 urteko kantari kanadarrari. Sexuaz, drogez, abortoaz, edota politikaz galdetzen diote, eta berak erantzun. Ez du abortoa onartzen. “Haur ...\nNeguko hotzaz kexuka\nBaina hotza albiste denez, ni hotzaz kexatuko naiz. Neguak psikologikoki zehar-kalteak eragiten ditu, ohartuta al zeunden? Iluntasunak tristura dakar, hotzak bakardadea, neguan gizendu egiten gara, ap...\nBerak bere hitzetan laburbiltzen du bere ibilbidea ondoko elkarrizketa zatietan. Osorik irakurtzeko hemen Euskonewsen Urki Salaberriak egina, hemen Berrian Idurre Eskisabelek egindakoa, eta hemen Argi...\nPlazandreok emakumeen plataforma politikoak bosgarren Feministaldia egingo du datorren aste honetan Donostian. Etzi hasiko da Antzoki Zaharrean Louise Bourgeoisen The mistress, the spider and the tang...\nLabankadaka eraila izan zen Cristina Estebanez (eta labankadaka zauritua Aingeru deritzon bere laguna), eta erasoaren arduradun delakoan emakumearen bikotekide ohia atxilotua dago. Lehenago tratu txar...\nAzaroaren 25ean jaio zen Pikara magazinea, eta hilabetekaria izateko bokazioarekin sortu da, nahiz eta etengabe edukiak berritzen doazen. Genero ikuspegiarekin lan egiten duten Berdinsarea taldeko kaz...\nBeno, sartu zara albistean. Gizonezko edo emakumezko izan, pozten naiz. Gutxi izango dira honez gero enteratu ez direnak gaur azaroak 25 genero indarkeriaren kontrako eguna dela. Generoaz, parekidetas...\nEuskal Herrian ohiko ez zitzaizkidan argazkiak behin eta berriz ikusten ari naiz azken aldian: jendea zaborrontzietan jan bila eta behebarruetan lotan. Tolosan, Ordizian, Donostian, Bilbon, Andoainen ...\nBerria, Gara, Noticias de Gipuzkoa, Liberation, Le Monde eta beste salbuespen gutxi topatu ditut Euskal Herriko, Espainiako eta Frantziako prentsan eguerdiko ordu batean hasi dudan errepasoan. T...\nEderra Audience-ren bideoklip berria\nHemen ikusgai: http://www.youtube.com/watch?v=V-phxt6nMog&feature=player_embedded Irudia | Audience Gernikako taldea | Audience | LGPL...\nSakelako telefono bat Chaplinen filmean\nGeorge Clarke zinema zuzendari irlandarra ohartu da Charles Chaplinen The Circus filmean aktore bat itxuraz sakelako telefono batetik hizketan ageri dela. Oinez doa emakumezkoa, eskua belarri-ondoan d...\nArgazkilaritza ikasi zuen Txabi Basterretxeak Bartzelonan, eta bideo eta zinemagintzan aritu zen gerora, hasiera batean lan etnografikoak eginez. 1985ean Kortaturen Sarri, sarri abestiaren bideoklipa ...\n“Konpromiso politiko eta finantzarioarekin, gaur egun teknologikoki posible da gizakia Martera bidaltzea”, diote Arizona eta Washingtongo irakasleek. Bidaltzea bai, baina bueltan ekartzea ...


Arrisku neoliberalen aurrean, lurraldeen eta gorputzen autodefentsa | Euskal Herria | Naiz\n2021 AZA. 11 - 21:30h\nArrisku neoliberalen aurrean, lurraldeen eta gorputzen autodefentsa\nLurralde eta gorputz desberdinak zeharkatzen dituzten zapalkuntza molde historikoak, feminismoek dituzten oztopoak eta erronka teoriko zein praktikoak agertu ditu Marxfem konferentziak.\nMarxfem jardunaldietako lehenengo mahai-ingurua, presentzialki egin den bakarra. (Jon URBE/FOKU)\nMarxfem Nazioarteko IV. Konferentzia marxista-feministako hiru egunetako lehenengoa izan da ostegun honetan eta Lorena Cabnal Guatemalako maia-xinka herriko indigenak, Silvia Federici filosofo feminista italiarrak eta Dilar Dirik idazle kurduak estreinatu zuten konferentziako panel nagusietan lehena: ‘Feminismo garaikidearen erronkak eta analisiak’.\nZapalkuntzarako molde historikoen adierazpenak agerikoak eta anitzak dira egun, hala eman dute jakitera pantailaren atzetik hitz egin duten hiru belaunaldietako emakumeek. Lurraren eta emakumeen gorputzen defentsaren ideiari heldu dio Lorena Cabnal-ek, ezin baitira borroka biak bereizi, bere aburuz, pentsamendu feministan.\nKontatu du nola xinga herria kolonizazioaren aurrean historikoki borrokalaria izan dela, baita emakumeak ere, baina, kasurako, indarkeria sexualen testuinguruan «bakarrik» geratzen zirela andrazkoak. «Horregatik, gorputza komunitatean defenditu behar zela uste genuen», nabarmendu du.\nGuatemalan bezala, Rojavan zapalkuntzek zeharkatzen dituzte lurra eta gorputzak. Turkian jaio baina Alemanian hezi den Dilar Dirik-ek esan du Rojava ez dela munduan gertatzen ari denaren isla besterik, bertan elkarlotzen baitira, beste hainbat lurraldeetan bezala, multinazionalen esplotazioa, klima larrialdia edo patriarkatuaren gisako egiturazko zapalkuntzak.\nBorroka horien guztien aurrean emakume kurduak egon direla gogoratu du Dirik-ek. «Gatazka ez da bukatu, baina orain emakumeek gatazkarako tresnak dituzte eta hori arrakasta bat da», ospatu du.\nKapitalismo basak eta haren ordezkari agerikoenak diren erakundeak, Munduko Bankua eta Nazio Batuen erakundea, kasurako, feminismoa xurgatuz bezatzeko ahaleginaz ohartarazi dute hirurek. Federicik gogora ekarri du nola 1980ko hamarkadan erakundeok saiatu ziren Mugimendu Feminista erakartzen emakumeak esku-lan merke bihurtzeko eta, neurri batean, orain ere berdin jarraitzen dutela dio. «Maltzurra» iruditzen zaio, horregatik, NBEk eta MBak generoaren inguruan hitz egitea «kolonizazio modu berriak» bultzatzen ari diren bitartean. Cabnal-en haritik egin du tira esanez lurraldearen ideia «funtsezkoa» dela: «Ezin dugu bereizi lurraren eta gure gorputzaren defentsa».\nFeminismo liberalaren arriskuak ere aipatu ditu Dirik-ek, nola ari den sortzen «elite berri bat» feminismo iraultzailea eten asmo duena. «Ez gaitzaten bezatu liberalismoaren proiektu berriekin», aldarrikatu du.\nKomunitarioa, bateratua eta berrikusia\nFeminismoaren erronkak identifikatzea ere bazen mahai-inguruaren helburua, eta ideia bana bota dute hizlariek. Feminismo komunitarioaren bidearen alde egin du Lorena Cabnal-ek, «lurraldea, gorputza eta lurra» batera pentsatuko dituena.\nIdazle kurduak, bere aldetik, borroka desberdinak bateratzeko beharra azpimarratu du. «Aztertu behar da nola antolatu dezakegun iraultza bat maila askotan», agertu du, eta bat egin du Guatemalako emakumearekin: «Lurraren defentsa autodefentsa feminista bezala ulertu behar dugu».\nFedericik, kideek bota dituzten ideiekin ados, marxismoaren berrikusketari buruz hitz egin du, feminismoa hura baino «harago» joan behar dela esanez: «Marxi asko zor diogu, baina soilik soldatapeko lanari begiratu zion eta guk harago joan behar dugu. Ikusi behar da nola har ditzakegun marxismoaren ideia batzuk beste kontzeptu batzuk garatzeko: kontzeptu feministak».\nBilbon egitekoa zen, iaz, Transform! Europe, UPV/EHU, Iratzar Fundazioa, Critical Theory Bilbo-Barcelona, Rosa Luxemburgo fundazioa eta Berliner Institut fur Kritische Theorie erakundeek antolatutako pentsamendu marxista-feministari eskainitako zikloa, baina jardunaldiak atzeratu eta online egiten ari dira azkenik –irekiera ekitaldia salbu, Donostian egin dute ostegun honetan–, pandemiaren ondorioz.\nDatozen bi egunetan ere nazioarteko eta Euskal Herriko hainbat hizlarik hartuko dute parte konferentzian; hala nola, Nancy Fraser, Frigga Haug, Lithi Bhattacharya edo Daniele Kergoat.


Presoen urruntze politikarekin amaitu eta legedi arrunta aplikatzea eskatzen duten bi mozio onartu ziren azken Osoko Bilkuran — Oñatiko udala\nPresoen urruntze politikarekin amaitu eta legedi arrunta aplikatzea eskatzen duten bi mozio onartu ziren azken Osoko Bilkuran\nBi mozioak ahobatez onartu zituen udalbatzak\nHala izango zela pentsa zitekeen, bi mozioak udalbatza osatzen duten bi taldeen babespean aurkeztu baitziren: bat, ETXERATek aurkeztutako idatzia da eta bestea, 2020ko abenduren 12an hainbat alderdi eta sindikatuk onartutako adierazpena biltzen zuena. Biek euskal presoei aplikatu ohi zaien espetxe politikari egiten diote erreferentzia.\nEtxeraten idatziak lau puntu biltzen ditu. Zigorra errotze sozial eta familiarretik gertu betetzea ahalbideratuko duen espetxe politika berri baten beharra aldarrikatzen du eta urruntzea zigor gehigarritzat hartzen du. Era berean, presoen problematikari erantzun bat ematea elkarbizitza demokratikoa eraikitzeko ekarpen garrantzitsua litzatekeela dio. Baina idatziak urruntze politikaren ondorioz orain 13 urte hil zen oñatiarra gogora dakar lehengo puntuan, Natividad Junko, hain zuzen ere, eta bere senideek pairatutako sufrimendua aitortzen du Oñatiko udalak.\nBigarren mozioak bere egiten du 2020ko abenduaren 12an euskal alderdi politiko eta sindikatu gehienek adostutako adierazpena. Honetan ere euskal presoei espetxeetako legedi arrunta aplikatzea eskatzen da eta Covid-19aren testuinguruan bereziki premiazkotzat jotzen da Euskal Herriko espetxeetan birkokatzea. Neurri horiek elkarbizitza demokratikoa eraikitzen lagunduko lukeela ere badio adierazpenak.\nAinhoa Galdos bozeramale jeltzaleak adierazpenarekin erabat ados zeudela azaldu zuen eta bereziki Eusko Jaurlaritzaren 2020ko apirilaren 27ko proposamena azpimarratu zuen; Covid-19aren testuinguruan eta osasun publikoa prebenitu eta babesteko helburuz, espetxeratu guztiak familia ingurunetik hurbilen dauden espetxetara hurbildu daitezela eskatzen du Jaurlaritzaren proposamenak.